Otkazano 80 posto turističkih aranžmana u hotelima u Sarajevu - Putuj.ba\nZbog širenja koronavirusa u brojnim evropskim, svjetskim, ali i susjednim državama, osjetne su posljedice na turizam u BiH, a posebno Kanton Sarajevo u kojem je otkazano oko 80 posto gostujućih aranžmana u hotelima. I iz Turističke zajednice KS su naveli kako je ove godine turizam doživio veliki pad.\nU većim sarajevskim hotelima u martu odgođeno 80 posto rezervacija\nItalija, Kina, Južna Koreja i Iran su države koje bilježe veliki broj slučajeva zaraze koronavirusom. Prema podacima Turističke zajednice KS, kao i većih sarajevskih hotela, najveći broj turista i gostiju je u BiH, ali i njen glavni grad dolazio upravo iz Italije i Kine.\nKako su nam naveli iz grupacije hotela Evropa oko 80 posto turističkih grupa su otkazale svoje rezervacije za mart, te su naveli da se trenutna situacija širenja koronavirusa odrazila i na održavanje konferencija koje su planirane u maju.\n„Generalno velika panika vlada među gostima koji nam dolaze iz brojnih svjetskih zemalja i ta situacija se u velikom procentu odrazila na naše poslovanje i generalno na turizam i hotelijerstvo. Većine grupa su otkazale smještaje za mart, a otkazani su i brojni događaji, poput velikih kongresa i konferencija. Bitno je istaći da kod nas odsjedaju ljudi iz svih zemalja uključujući i regionalne i svjetske tako da ne mogu izdvojiti nikoga posebno jer su to turističke grupe koje su gotovo sve otkazale za mart“, naveli su iz grupacije hotela Evropa.\nNaveli su nam da su najviše rezervacija otkazali gosti iz Italije, zatim Kine i SAD-a.\n„Iz Italije su nam svi aranžmani otkazani, iz SAD-a su trebali doći gosti na konferenciju, kao i gosti iz Kine koji su trebali učestvovati na njoj, međutim, sve je otkazano. Zbog panike koja vlada zbog koronavirusa i svih mjera koje su se morale poduzeti zaista je drastično utjecalo na turizam u našoj zemlji, pogotovo velike posljedice osjete hotelijeri. Nikada se nije desila ovakva situacija kao sada kada je riječ o broju otkazanih aranžmana„, istakli su.\nSarajevski Festival Turizma SFT – press konferencija – najava festivala Ski Bus opening Jahorina TO Republike Srpske organizuje nagradnu igru


U obnovu zgrade institucija do sada uloženo više od 13 miliona eura - Klix.ba\nBiH U obnovu zgrade institucija do sada uloženo više od 13 miliona eura\nU obnovu zgrade institucija do sada uloženo više od 13 miliona eura\n8.11.2006. u 12:35\nDelegacija Ministarstva vanjskih poslova Grčke posjetila je danas zgradu institucija kako bi sagledala napredak rekonstrukcije ovog objekta za koji je novac osigurala Vlada Republike Grčke.\nPrema riječima zamjenika ministra civilnih poslova BiH i nacionalnog koordinatora BiH za HiPERB (Grčki plan za ekonomsku obnovu Balkana) Zorana Tešanovića, Projekt obnove zgrade institucija je veoma bitan za BiH.\n"Savjet ministara je ovu obnovu definirao kao prioritet iz više razloga. U procesu integriranja BiH u Evropu, vladajućim strukturama zaista treba adekvatan prostor. S druge strane, ministarstva su razmještena po Sarajevu i nekim drugim gradovima što iziskuje velike novčane izdatke", objasnio je Tešanović.\nNa osnovu Sporazuma o petogodišnjem programu razvojne saradnje između Vlade Republike Grčke i Vijeća ministara BiH u Projekt obnove je, do sada uloženo, 13.497.916,00 eura.\n"Vlada Grčke je, u okviru HiPERB-a, već odobrila 80 posto od cjelokupnog iznosa potrebnog za potpunu rekonstrukciju zgrade. Drugi dio će, kako je dogovoreno, biti odobren nakon inspekcije zgrade i dosadašnjih radova", kazala je specijalna savjetnica zamjenika ministra vanjskih poslova Grčke Argyro Eleftheriadou.\nJedan dio iznosa od 3.292.916,00 eura osigurala je BiH.\nIzvođači radova su bh. kompanija Unioninvest te grčka građevinska firma Omoteznikh čiji su predstavnici najavili završetak radova u aprilu ili maju 2007. godine.


Đurić: Vučić nadležnim službama dao zadatke | Radio Kosovska Mitrovica\nĐurić: Vučić nadležnim službama dao zadatke\n4. August, 2018 10:39 |\nNa današnjoj sednici Saveta za nacionalnu bezbednost razmatrane su tri tačke, rekao je Marko Đurić ispred Predsedništva Srbije.\nAnalizirana je političko-bezbednosna situacija, stanje u organima i službama bezbednosti u sistemu odbrane i obaveštajnim službama, civilnim i vojnim, kao i politička i bezbednosta situacija u našem i širem regionu.\nĐurić je rekao da je Savet usvojio određene zaključke, a da je predsednik Vučić nadležnim službama dao odgovarajuće zadatke.\n“Želim posebno da kažem da smo danas razgovarali o činjenici da se 1930. dan ne sprovodi dogovor o ZSO i da je velika sramota što moramo da razgovaramo o bezbednosti Srba na KiM, a ne o nesprovođenju Briselskog sporazuma od strane Prištine i nesprovođenju garancija koje je međunarodna zajednica dala”, rekao je Đurić.\nUmesto da glavna tema bude to da se ne sprovodi dogovor o Zajednici srpskih opština i posle 1930 dana, morali smo da razgovaramo o tome što su proteklih dana pojedini Srbi stvarali atmosferu u kojoj su optuživali sopstvenu državu da planira scenarije dogovorenih sukoba, kazao je Đurić.\nU tim „agenturnim delovanjima“ učestvovali su „pojedini politički predstavnici, od Saše Jankovića, pa da ne nabrajam“ i verski predstavnici, dodao je.\nOni su, kako je naveo, govorili o lažnim scenarijima i nametnuli jednu vrstu psihoze, oni nisu delovali u interesu svoje zemlje, naveo je, ocenjujući i da su lažnim informacijama bili, zapravo, u funkciji Prištine.\n„Vojska i policija su dobile posebne zadatke u vezi sa ovim agenturnim delovanjima,“ rekao je Đurić.\nDodaje da se očekuje od organa bezbednosti da pojačano deluju i obavljaju svoj posao, „posebno zbog agenturnog delovanja“, koje je deo organizovanog scenarija u koji su umešane i strane službe.\nOn je naveo i da neće prestati da ukazuju na „licemerno ponašanje i Prištine i međunarodne zajednice“.\n„Evo istekao je 4. avgust, ispostavio se da i njihov potpis ne vredi, kao što smo ukazivali i na to da potpis Prištine neće biti primenjen,“ naveo je on.\nSastanku u zgradi Predsedništva Srbije prisustvovali su i premijerka Ana Brnabić, ministri odbrane i unutrašnjih poslova, Aleksandar Vulin i Nebojša Stefanović, ministarka pravde Nela Kuburović, kao i načelnik Generalštaba Vojske Srbije Ljubiša Diković.\nIzvor: Radio Kosovska Mitrovica/ TV Most


Pojavile se fotografije Google Pixel 4a telefona | Balkan Android\nHome Telefoni Pojavile se fotografije Google Pixel 4a telefona\nPojavile se fotografije Google Pixel 4a telefona\nRane glasine o Pixel 4a telefonu sada su dodatno potvrđene najnovijim fotografijama, koje su se pojavile, a otkrivaju dolazeći budžetski telefon kompanije Google.\nPixel 4a prototip sa fotografije odbacuje dve kamere i senzor prepoznavanja lica, koji ima standardni Pixel 4, a umesto toga ima konvencionalniji senzor otiska prsta i jednu kameru na poleđini. S prednje strane se očekuje punch-hole kamera za selfije, a Google će zadržati i priključak za slušalice.\nFotografije ne otkrivaju detalje o onome što se nalazi u unutrašnjosti telefona, ali će korisnici izgleda morati da se zadovolje sa 64GB skladišnog prostora (koji nije moguće proširiti). Očekuje se da će Pixel 4a imati 5.7-inčni ili 5.8-inčni ekran i Snapdragon procesor iz srednjeg segmenta (verovatno iz 600 ili 700 serije).\nZa sada nije poznato kada će Pixel 4a biti predstavljen, a Google svakako nema određen datum objave nakon što je nedavno otkazao svoju I/O konferenciju usled problema sa epidemijom koronavirusa COVID-19.


VERUJE SE DA JE DANAS NAJBAKSUZNIJI DAN U GODINI: Etnolog otkriva da to ima veze s brojem 12 i zašto je simbol loše sreće - Šumadija danas\nVERUJE SE DA JE DANAS NAJBAKSUZNIJI DAN U GODINI: Etnolog otkriva da to ima veze s brojem 12 i zašto je simbol loše sreće\nod Šumadija Danas 13 маја, 2022 018836\nAko nešto izgubite, stanu vam kola ili se sa nekim posvađate, sve te nevolje možda biste mogli da pripišete lošoj i od davnina poznatoj kao baksuznoj kombinaciji brojeva i dana.\nPetak 13. za mnoge je najbaksuzniji u godini jer i ovaj dan, ali i broj imaju dugu tradiciju simbola loše sreće, a njihova kombinacija čini se da je najubojitija.\n– Verovanje da je petak 13. baksuzan dan seže daleko u prošlost. Pojedini istoričari tvrde da je tog dana Eva navela Adama da zagrize jabuku, kao i da je 13 ljudi koji govore o Isusovim poslednjim mukama pre raspeća na Veliki petak. Veruje se da je srećan broj 12 koji daje neku ravnotežu jer imate 12 meseci u godini i 12 apostola, 12 puta se čitaju određene molitve i odjednom kad se doda još jedan broj on poremeti, kako se veruje, taj red – kaže za RINU etnolog Snežana Ašanin.\n– Na pojedinim železničkim i autobuskim stanicama ne postoje peroni sa brojem trinaest, već postoji 12A i onda zatim sledi četrnaest. Često se izbegava kupovina stanova na trinaestom spratu. Ljudi se na taj način štite od postojećeg verovanja o baksuznom broju – izjavila je Ašanin.\nNegativnim mislima i uverenjima podsvesno se podstiču nezgode i loša sreća i zato ako ste sujeverni na petak 13. ne započinjite nikakav posao i pokušajte da prespavate dok ne svane 14. maj, a uostalom nakon tog „baksuznog dana“ počinje i vikend koji vam možda baš donese sreću.


1) Strane obezbeđuju da istrage, odnosno sudski postupci za krivična dela utvrđena na osnovu čl. 35, 36, 37, 38 i 39 ove konvencije ne zavise u potpunosti od prijave ili žalbe, koju podnosi žrtva za krivično delo, koje je u potpunosti ili delimično počinjeno na teritoriji strane ugovornice, i da se postupak može nastaviti i ako žrtva povuče svoju izjavu, odnosno prijavu.\n2) U skladu sa uslovima, koje propisuje njihovo nacionalno zakonodavstvo, strane se obavezuju da preduzmu neophodne zakonodavne ili druge mere i obezbede mogućnost vladinim i nevladinim organizacijama i savetnicima, odnosno savetnicama u oblasti nasilja u porodici da pomognu i, odnosno ili daju podršku žrtvama, na njihov zahtev, tokom istrage i sudskog postupka u vezi sa krivičnim delima utvrđenim na osnovu ove konvencije.\n1. Stepen ugrađenosti mera/odredbi kojima se obezbeđuje da istrage, odnosno sudski postupci za krivična dela utvrđena na osnovu članova 35, 36, 37, 38. i 39. ove Konvencije ne zavise u potpunosti od krivične prijave ili žalbe koju je podnela žrtva za krivično delo, koje je u potpunosti ili delimično učinjeno na njenoj teritoriji, i da se postupci mogu nastaviti čak i ako žrtva povuče svoju izjavu, odnosno prijavu, u relevantne zakone/ podzakonska akta/strategije i politike.\n2. Stepen ugrađenosti mera/odredbi kojima se obezbeđuje da vladine institucije i nevladine organizacije, kao i savetnice u oblasti nasilja u porodici mogu da (u skladu sa uslovima koje propisuje nacionalno zakonodavstvo) pružaju pomoć i/ili podršku žrtvama, na njihov zahtev, tokom istraga i sudskih postupaka u vezi sa krivičnim delima utvrđenim na osnovu ove Konvencije, u relevantne zakone/podzakonska akta/strategije i politike.\n3. Procenat postupaka koje je javni tužilac nastavio po službenoj dužnosti i nakon što je žrtva povukla svoju izjavu ili prijavu, u odnosu na ukupni broj pokrenutih postupaka, razvrstano po oblicima nasilja obuhvaćenih ovom Konvencijom, na godišnjem nivou.\n4. Procenat slučajeva u kojima su nevladine organizacije i savetnice u slučajevima nasilja u porodici pružile pomoć i/ili podršku žrtvama, na njihov zahtev, tokom istraga i sudskih postupaka, u odnosu na ukupni broj slučajeva, razvrstano po oblicima nasilja obuhvaćenih ovom Konvencijom, na godišnjem nivou.


utorak, 20 april 2021 12:01\nMeđunarodno priznanje stiglo je od Arhitektonske asocijacije Jugoistočne Evrope koja djeluje u okviru Zavoda Big - Centra za kreativne ekonomije Jugoistočne Evrope, čije je sjedište u Sloveniji.\n„BIG SEE Interior Design Award 2021.“ je druga značajna nagrada projekat realizovan u Herceg Novom, nakon što je krajem prošle godine Srđanu Marloviću dodijeljena prva nagrada na 4. Crnogorskom salonu arhitekture.\nKako je istaknuto na zvaničnom sajtu „BIG SEE“ nagrada, renovirani paviljon Gradske muzike otkrio je srednjevekovne slojeve i autentičnost enterijera zgrade koja je gotovo u potpunosti izgubljena improvizovanim renoviranjem izvedenim 1960-ih godina.\n„Golu istoričnost podzemnih i nadzemnih nivoa ujedinjuje horizontalna ravan - koja kroz umnožene odsjaje, oštre hice, kontrast potpune hladnoće i apsolutne topline generiše prenos više istorijskih kontinuuma u modernu cjelinu. Spoj antagonizama oblikovao je prostor, ali u krajnjem je prostor oblikovao svijest i osećaj paralelnog trajanja i paralelnog iskustva istorijskog i savremenog. Svaka emocija u tom prostoru ima svoju tezu, antitezu i sintezu. Ova trijada oslobođenih istorijskih trenutaka i oslobođenog zvuka kulminira u rekontekstualizovanom ambijentu“, navedeno je u tekstu koji obrazlaže dodjelu priznanja nedavno renoviranom paviljonu Gradske muzike.\n„BIG SEE“ nagrade dodjeljuje Zavod Big – Centar za kreativnu ekonomiju Jugoistočne Europe, u okviru platforme za podršku i razvoj kreativne industrije. Nagrade doprinose promociji jedinstvenih i originalnih kreativnih dostignuća država Jugoistočne Evrope: Austrija, Albanija, Bosna i Hercegovina, Bugarska, Hrvatska, Kipar, Češka, Grčka, Italija, Mađarska, Izrael, Kosovo, Malta, Moldavija, Crna Gora, Sjeverna Makedonija, Rumunija, Srbija, Slovačka, Slovenija i Turska.


Stalno nastanjenje može da se odobri strancu koji je do dana podnošenja zahteva za stalno nastanjenje u Republici Srbiji, između ostalog, boravio neprekidno duže od pet godina na osnovu odobrenja za privremeni boravak; strancu koji je najmanje tri godine u braku sa državljaninom Republike Srbije, ili strancem koji ima stalno nastanjenje (pri čemu brak podrazumeva bračnu zajednicu života na teritoriji Republike Srbije); kao i maloletniku na privremenom boravku u Republici Srbiji ako je jedan od roditelja državljanin Republike Srbije ili stranac koji ima odobreno stalno nastanjenje, uz saglasnost drugog roditelja (čl. 37). Izuzetno od odredbe stava 1 ovog člana, stalno nastanjenje se može odobriti i drugom strancu koji ima odobren privremeni boravak, ako to nalažu razlozi humanosti ili to predstavlja interes za Republiku Srbiju. U Zakonu o strancima i u Pravilniku o bližim uslovima za odobrenje stalnog nastanjenja6nema odredbi koje bliže uređuju šta se ima smatrati „razlozima humanosti“.\nOdgovor: Ne postoje specifične garancije za žrtve nasilja prema ženama da budu zaštićene od proterivanja u slučajevima gde nasilnom partneru nije dodeljen status ili je proteran. Proterivanje žrtve nasilja prema ženama može se sprečiti samo ako su ispunjeni uslovi propisani članom 47 Zakona o strancima (Zabrana prinudnog udaljavanja).\nOdgovor: Ne postoje specifične garancije za žrtve nasilja prema ženama da budu zaštićene od proterivanja u slučajevima gde nasilnom partneru nije dodeljen status ili je proteran. Proterivanje žrtve nasilja prema ženama može se sprečiti samo ako su ispunjeni uslovi propisani članom 47 Zakona o strancima (Zabrana prinudnog udaljavanja).Stranac ne sme biti prinudno udaljen sa teritorije gde može da bude progonjen zbog svoje rase, pola, nacionalne ili verske pripadnosti, državljanstva, pripadnosti određenim društvenim grupama ili zbog političkog mišljenja (stav 1). Odredba stava 1 ovog člana ne primenjuje se na stranca za kojeg se opravdano smatra da ugrožava bezbednost Republike Srbije ili koji je pravnosnažnom sudskom presudom osuđen za krivično delo, te se zato smatra opasnim za javni red (stav 2). Bez obzira na odredbe stava 2 ovog člana, stranac ne sme biti prinudno proteran na teritoriju na kojoj postoji rizik da će biti mučen, ili tretiran na neljudski ili ponižavajući način ili kažnjavan (stav 3).\nUopšteno govoreći, važenje vize ne može se produžiti. Izuzetno, rok važenja vize se može produžiti ako je to propisano humanitarnim, profesionalnim ili ličnim razlozima i višom silom. Uslovi, obrasci zahteva i način produžavanja roka važenja vize je propisan u Pravilniku o bližim uslovima, obrascu zahteva i načinu produžavanja roka važenja vize.7 Prema članu 2, stav 1, navedenog pravilnika, u izuzetnim slučajevima, ukoliko je potrebno produženje vize iz humanitarnih, profesionalnih ili ličnih razloga više sile, rok važenja može se produžiti na zahtev stranca. Pored obrasca zahteva za produženje vize, stranac mora da podnese dokaze o postojanju razloga iz stava 1 iz ovog člana, u koje spadaju: hitna medicinska pomoć ili intervencija; njihov boravak je nužan iz njihovih ličnih, profesionalnih ili drugih sličnih razloga. Važenje vize se može produžiti za period od najviše 90 dana.\nŠto se tiče žrtava trgovine ljudima, postoji Uputstvo za sprovođenje Zakona o strancima8u vezi sa privremenim boravkom za žrtve trgovine ljudima. Žrtvi trgovine ljudima može se odobriti privremeni boravak iz humanitarnih razloga u periodu od tri meseca u cilju pružanja zaštite i pomoći u oporavku i povratku u zemlju porekla ili u zemlju prethodnog prebivališta; za period od šest meseci ako ona/on sarađuje sa vlastima u istrazi krivičnih dela ili učinilaca; za period od jedne godine, ako ona/on aktivno učestvuje u sudskom postupku kao svedok, kao i kada je to neophodno iz razloga njene/njegove lične bezbednosti.\n Službeni glasnik RS, 83/2006.\n Uputstvo za sprovođenje Zakona o strancima, MUP RS, br. 1089/09-11 od 14. jula 2009.


TENT ulaže milion evra u modernizaciju pruge - Pluton Logistics\n04/05/2014 04/05/2017 marko modernizacija pruge, rekonstrukcija pruge, TE Nikola Tesla, TENT\nRadovi podrazumevaju postavljanje optičkog kabla, a ceo projekat će biti rađen fazno tokom ove i naredne, 2015. godine, objavljeno je na sajtu tog preduzeća.\nInstaliranjem optičkog kabla u dužini od oko 60 kilometara obezbediće se najmoderniji i najefikasniji mogući vid, takozvane trenutne komunikacije sa svim važnim centrima u TENT-u, „Elektroprivredi Srbije“ i „Elektromreži Srbije“.\nRadovi će u prvoj fazi trajati od avgusta do oktobra i u tom periodu neće biti zastoja u železničkom, ali ni u auto saobraćaju na pravcu od Obrenovca do Vreoca.\nPruga od Obrenovca do Vreoca je najopterećenija železnička deonica u Evropi kojom svakodnevno prođe 60 kompozicija u jednom i isto toliko u drugom pravcu.\nDnevno se u proseku preveze 90.000 tona tereta, najvećim delom kolubarskog lignita za potrebe obrenovačkih termoelektrana.\nU toku obnava 262 km regionalnih pruga U prvih šest meseci 2018. ukupno 16,8 milijardi dinara uloženo je u rekonstrukciju i održavanje pruga, uključujući prioritetni projekat modernizacije ...\nRekonstrukcija pruge Beograd-Zagreb – Za vož... Rekonstrukcija pruge Beograd-Zagreb sve je izvesnija. U planu je da vozovi novom prugom idu 160 kilometara na sat, što će skratiti vreme putovanja sa ...\nZa unapređenje železničkog saobraćaja obezbeđeno 9... „Infrastruktura železnice Srbije“ namerava da iskoristi sredstva iz kredita Evropske banke za obnovu i razvoj za projekat rehabilitacije i modernizaci...\n← Lučke takse štete izvozu žitarica iz Srbije\n“Intereuropa“ u problemima zbog ukrajinske krize →


Očekuje se veći priliv sredstava!\nMinistarstvo za finansije jedan od bitnih segmenata Vlade BPK Goražde\nPrelazak na automatsku obradu podataka i trezorski način poslovanja u mnogome je poboljšao efikasnost rada Ministarstva za finansije u Vladi BPK Goražde. Nedavno potpisani ugovor sa softverskom firmom HERA iz Mostara omogućiće dostavljanje mjesečnih izvještaja o rashodima, a samim time i veću disciplinu u radu budžetskih korisnika i trošenju budžetskih sredstava .\nPrema riječima ministra Milenka Grujića, nakon konačne punjenja baze podataka, što zahtjeva malo više vremena, stvoriće se potpuna slika neizmirenih obaveza iz prethodnih godina, te će se moći mnogo preciznije planirati budžetska sredstva. Bitno je istaći da su sve obaveze prema budžetskim korisnicima za 2003. godinu i do mjeseca februara ove godine izmirene, a kako ističe ministar Grujić, isplata sredstava bila bi bolja da nije kasnio grant iz Federacije, koji je, istina, u ovoj godini povećan, ali je stigao sa tri mjeseca zakašnjenja.\nPored svega, ministar finansija očekuje veći priliv sredstava u ovoj godini, te postepeno izmirivanje dugova iz prethodnih godina i budžetskog deficita.\nUskoro se očekuje i usvajanje niza zakona o porezima i taksama, koji su već prošli javnu raspravu , kao i nacrta Zakona internoj reviziji BPK Goražde.\nZnačajna je uloga Ministarstva finansija u Koordinacionom timu za praćenje naplate javnih prihoda, čiji se radom i saradnjom sa Poreznim uredom nastoji suzbiti “siva” ekonomija, te poboljšati naplata javnih prihoda.\nMinistarstvo finansija očekuju i poslovi na otvaranju računa za investiranje i zaštitu sredstava čija je uloga jasno definisana zakonom, kao i aktivno uključenje u izradu Zakona o radnim odnosima i plaćama službenika u organima uprave BPK Goražde, ( Bosansko-podrinjski kanton jedan je od rijetkih kantona koji obračun plate vrši na osnovu zaključka Vlade).\nProšlogodišnji grant iz Federacije prema budžetu BPK Goražde, iznosio je 5,5 miliona KM, dok je grant za ovu godinu povećan na 7,5 miliona KM.\nBez ove pomoći, kantonalni budžet ne bi mogao funkcionisati, a posebno bužetski korisnici- prosvjeta i policija, za čije plaće se odvaja najveći dio budžeta.


Šta Bajaga radi u hotelu "Jugoslavija"... (VIDEO) | Ekspres.net\n...Bajaga u tom hotelu sarađuje sa bendom E-Play.\nNaime, bend je objavio novi singl i spot "Hotel Jugoslavija” u kom gostuje muzičar Momčilo Bajagić Bajaga.\nE-Play je saopštio da je ljubavna pesma, prožeta retro pop prizvucima osamdesetih, nazvana po mestu svog nastanka - beogradskom hotelu "Jugoslavija", u kome bend ima prostorije za probe.\n"Jednog prehladnog, vetrovitog februarskog dana našli smo se Bajaga i ja u E-Play prostoriji u hotelu. Bajaga se veoma lako nadogradio na moju muzičku temu, i jako brzo je napisao jedan deo teksta. Kasnije je došao moj tekstualni deo", objasnila je pevačica i basistkinja Maja Cvetković.\n"Hotel Jugoslavija" je prva autorska i izvođačka saradnja Cvetkovića i Bajagića, a u snimanju su učestvovali i ostali članovi I pleja bubnjar Goran Ljuboja Trut i gitarista Nemanja Velimirović, kao i klavijaturista Bajage i Instruktora Saša Lokner.\n"Iskreno, jako je lepo videti na licu mesta Bajagu kako piše stihove. Koliko vodi računa o tekstu, kako sklapa rime i koliko su mu vokali važni u pesmi. Svi znamo talenat koji poseduje, dok je vedra energija koju ima neverovatna. Tako da sam u celom procesu više nego uživala", istakla je Cvetković.\nSpot autora Vuka Protića nastao je u produkciji Radio-televizije Srbije, a "Hotel Jugoslavija" je prvi novi materijal kog E-play objavljuje nakon albuma "Sloboda" (2018).\nE-Play će 27. novembra održati koncert u dvorani "Amerikana" Doma omladine Beogtrada, gde će im se pridružiti na bini brojni muzički prijatelji i saradnici.


Novi poraz Denvera i pored ponovo sjajnog Jokića! Bivši igrač Partizana im presudio (VIDEO) - Sportske vesti - ProSport\nPočetna»Sportske vesti»Košarka»Novi poraz Denvera i pored ponovo sjajnog Jokića! Bivši igrač Partizana im presudio (VIDEO)\nNovi poraz Denvera i pored ponovo sjajnog Jokića! Bivši igrač Partizana im presudio (VIDEO)\nAutor ProSport 18/02/2021 Košarka, NBA liga, Sportske vesti\nI pored još jedne fenomenalne partije Nikole Jokića, Vašington je savladao Denver na čelu sa sjajnim Bertansom rezultatom 130:128 (24:41, 46:23, 30:29, 30:35).\nGlavna figura meča bio je bivši košarkaš Partizana Bertans koji je postigao 35 poena, od čega čak devet trojki iz 11 pokušaja, što mu je rekord karijere. Odličan je bio i Rasel Vestbruk sa 12 poena, 13 skokova i 12 asistencija. Prvi put od 5. decembra Vizardsi su ostvarili tri uzastopne pobede. Trener Denvera je imao šta da izjavi:\n“Nema šta, Bertans nas je “ubio”. Ušao je sa klupe i postigao devet trojki iz 11 šuteva. To nije trebalo da se desi”, rekao je trener Denvera Majkl Meloun.\nU Denveru su najbolji bili Džamal Marej sa 35 poena i srpski centar Nikola Jokić sa 33 postignuta poena. Marej je postigao poslednjih 11 poena Denvera, a promašio je odlučujući šut za pobedu, dve sekunde pre kraja.\nNikola has scored 76 points over the past two games 🃏#MileHighBasketball pic.twitter.com/skzQL9GV0B\nU prvoj četvrtini Denver je vodio s 39:19, ali ta prednost je brzo potrošena…\n“Vodili smo s 20 razlike, nismo igrali odbranu”, rekao je Jokić.\nOrlando – Njujork Niks 107:89\nMinesota – Indijana 128:134 (posle produžetka)\nGolden Stejt – Majami 120:112 (posle produžetka)\nLA Klipers – Juta 96:114.\nPrethodna vestTiket dana za četvrtak 18. februar\nSledeća vest Serena u suzama nakon poraza od Osake. Ništa od 24. grend slem titule


Србија у Никинцима руши лаж с Маркала | Јадовно 1941.\nNikada nije razjašnjeno ko je\nizazvao tragediju na Markalama\nEksperti za balistiku, eksplozive i forenziku iz SAD, Francuske, Rusije, Kine, Češke, Nemačke, Izraela, Srbije i Republike Srpske pokušaće narednih meseci na poligonu u Nikincima kod Rume da dokažu da su tragični događaji na sarajevskoj pijaci Markale iz 1994. i 1995. bili režirani, a ovaj projekat podržaće država – ekskluzivno saznaju “Novosti”. Kako prenose naši izvori, osim pomenutih događaja posle kojih je pokrenuta NATO mašinerija na bosanske Srbe, a ceo naš narod stigmatizovan, stručnjaci će veštačiti i krvoproliće u Ulici Vase Miskina iz 1992. godine.\nČIJA JE MINA EKSPLODIRALA\n– U svim slučajevima su televizijske ekipe bukvalno za koji minut bile na licu mesta, iako bi im realno trebalo oko pola sata da stignu – ukazuje na neobične podudarnosti naš sagovornik. – Eksplozija u Ulici Vase Miskina dogodila se 27. maja 1992. nakon što je u Lisabonu najavljen sporazum kojim bi se izbegao rat u BiH i koji su Srbi i Hrvati prihvatili. “Markale 1” dogodilo se 5. februara 1994, samo dva dana pred zasedanje Saveta bezbednosti UN, nakon čega je NATO počeo bombardovanje srpskih snaga.\n– Nesporna činjenica je da je snimano vađenje stabilizatora mine iz kratera, ali nigde nije prikazan trenutak kad je on izvađen i ne vidi se u kakvom je stanju tada bio krater, što je izuzetno važno kako bi se odredilo odakle je ispaljena mina – objašnjava naš izvor. – Na kraju je konstatovano i da je krater raskopan, jer su po njemu rovali svi ti istražitelji i da je toliko bio oštećen da se ne mogu dobiti pouzdani podaci.\nCivile na Markalama je ubila podmetnuta naprava, a ne srpska …


Sportske.net - EK - Španci rešili Duletov rebus\nObrt! Unikaha odustala od Srbina, okrenula se slobodnom agentu iz NBA lige!\nUnikaha dovodi srpskog centra!\nDobra sezona se isplatila, Radončić ostaje u Španiji\nDžanan Musa - NBA, Evroliga, a sada nešto potpuno novo\nVečeras su na programu bile prve utakmice osmine finala Evrokupa, na kojima je nastupio i određen broj srpskih internacionalaca.\nArmani Milano je kao gost savladao Banvit posle preokreta (72:69) ali bivši krilni centar Partizana Milan Mačvan nije nastupio na toj utakmici, dok je bivši član Crvene zvezde Telekom Čarls Dženkins imao jako loše veče.\nTurski šampion je na domaćem terenu savladao Galatasaraj rezultatom 67:64 a Vladimir Micov je u tom susretu postigao 8 poena i ostvario 6 skokova. Još jedan bivši član Crvene zvezde Telekom Blejk Šilb ubacio je 12 poena i ostvario 4 skoka u porazu Galatasaraja.\nOkršaj Albe i Bajerna u Berlinu predstavljao je reprizu duela dva tima u finalu nemačkog Kupa, s tim što ovoga puta "Albatrosi" nisu uspeli da savladaju tim Svetislava Pešića već je utakmica završena remijem 82:82 (22:19, 25:22, 20:23, 15:18).\nSrpski internacionalci Dragan Milosavljević i Duško Savanović bili su sjajni večeras. Bivši kapiten Partizana postigao je 17 poena, ostvario 4 skoka i upisao 6 asistencija, dok je Savanović meč završio sa 15 poena i 7 skokova.\nSaragosa je teškom mukom stigla do trijumfa nad Trentinom a Stevan Jelovac je participirao u pobedi svog tima sa 10 poena i 5 skokova.\nŠampion Francuske doživeo je drugi poraz u Evrokupu od kada je ekipu preuzeo bivši trener Partizana Duško Vujošević. Trofejni stručnjak uspeo je da odvede svoj tim do dve pobede nad sjajnom Valensijom ali je Limož večeras bio bez šanse protiv Gran Kanarije.\nFinalista španskog "Kupa Kralja" bio je jako ubedljiv i slavio rezultatom 82:65 (22:11, 15:18, 25:15, 17:21) pa već sada možemo da kažemo da Limož ima jako male šanse da se plasira u četvrtfinale, posebno ako se ima u vidu da se revanš igra na Kanarskim Ostrvima.\nSa ovakvim Gagijem, brutalni smo na bekovskim pozicijama, moćni pod košem, ali trojka nam je tanka kao flis papir. Kalinić slaba minutaža, ali sa njegove strane 100% zalaganje i čupanje se podrazumevaju, odbrana do ''krvi'' - nije sporan, ali je problem ko će biti drugi, ofanzivno malo jači izbor na trojci? Iskreno Dangubić se u poslednjih mesec-dva nameće, popravio je šut, racionalan, moćne fizikalije, a to Sale voli... Lučić je totalno marginalizovan ove godine u Valensiji, Simonović je (nadam se) završio sa reprezentacijom, Zagorac je interesantan, ali nije konstantan... postoji i mogućnost da se Gagi podigne na trojku, pa da na beka uleti Gudurić, koji isto kao Rade nije konstantan, ili da se Nedović podigne na beka te da se tako stvori prostor za trio jedinica: Teo - Marković (ako se oporavi) - Jović. Malo sam ''promašio temu'', ali ovakve partije naših momaka zaista bude maštu...\nMoze Bjelica na 3...\nVidi , ja mislim na 1 idu Teo , Jovic , Markovic na 2 Nedovic , Gagi na 3 Kalina i Dangubic stim da Dangubic i Gagi mogu stalno da rotiraju a tu je i Bjelica da pomaze kao 4... Na 4 je tu jos i Macvan (Erceg se totalno pogubio) A na 5 Bobi , Milutinov i Jokic tako da Jokic moze i na 4 da pomaze... Imamo ekipu u kojoj ima mnogo univerzalaca : Kalina , Dangubic , Jokic , Bjelica , Milosavljevic , Nedovic... Bice to strasna ekipa narocito na 4 i 5 samo ako puste Jokica i Bobana...\nNema šanse da Belog spuste na trojku. Zašto bi tim potezom gubili najbolju četvorku Evrope? Da pokrije par minuta po meču na trojci - da, ali da mu to bude primarna pozicija - nikako. I tako osim njega nemamo više ''čistih'' četvorki, jedino Jokić da se spusti (što je malo verovatno, jer Sale voli brzu igru), ili Mačvan (koji je atletski jako limitiran, a pritom nije ni visinski dominantan). Tu očekujem da Beli pokriva nekih 30-35 minuta, a da tih slobodnih 5-10 pokriva Jokić, ili neka klasična četvorka, ako se odluči da povede još jednu uz Belog (a realno nema potrebe, jer imamo Kalinića i Jokića koji bez problema mogu da uskaču). Šteta je što je Erceg završio sa ozbiljnom košarkom, tako da gubimo jednu četvorku koja širi protivnika i koja besprekorno šutira penale (iako to nije baš pokazao na EP-u).


Bebi monitor koji Google sprema bi mogao da špijunira vaše dete kako bi vas obavestio i pre nego što ono zaplače Balkanfox Balkanfox - upoznavanje druženje zabava\nPosted: 2019-11-25 17:00:11\nOriginal link: https://www.tech-lifestyle.com/vesti/bebi-monitor-koji-google-sprema-bi-mogao-da-spijunira-vase-dete-kako-bi-vas-obavestio-i-pre-nego-sto-ono-zaplace/\nSledeće generacije uređaja za video nadzor beba bi mogle da upozore roditelje pre nego što njihovo dete zaplače – nedavno objavljeni patent opisuje planove kompanije Google da napravi sistem koji koristi veštačku inteligenciju i prati pokrete očiju novorođenčeta, kao i zvukove koje ono proizvodi kako bi obavestilo roditelje o bilo kakvom neobičnom ponašanju.\nOvaj patent, koji je objavljen 5. septembra ali je zaveden prošle godine, bi mogao da izrodi pametniji bebi monitor koji obaveštava roditelje kada beba počne da se komeša ili kada dete koje je prohodalo počne da se penje po ogradi kreveca – ukoliko su roditelji voljni da dozvole kompaniji Google da špijunira njihovo dete.\nOvaj patent opisuje sistem koji predstavlja kombinaciju video nadzora i veštačke inteligencije. Prateći bebine pokrete i oči, kamera može da registruje znake nelagodnosti koje tradicionalni uređaj za zvučni nadzor ne može da detektuje. Prema ovom patentu, ako se beba pomera više nego inače, to bi moglo da znači da joj je pretoplo ili prehladno.\nVeštačka inteligencija koja prati pokrete očiju bi mogla da zna da li je beba budna ili spava tako što vidi da li su joj oči otvorene ili zatvorene.\nSoftver bi takođe mogao da registruje bebinu poziciju – i javi roditeljima da li njihovo dete spava ili pokušava da izađe iz kreveca.\nSve ove funkcije bi mogle da se uvežu sa aplikacijom koja bi slala roditeljima obaveštenja na njihov smartfon ili tablet uređaj.\nTOP 5: Fitnes aplikacije za situacije kada morate da vežbate u zatvorenom prostoru - 2019-11-22 17:00:54


Bregu: Kooperativne politike se neće desiti bez domaće podrške | Novinska agencija Beta\nREGION | 04.05.2021 15:45 > 04.05 15:55\nKako je saopšteno, Bregu je navela da je "1,4 miliona ljudi na Zapadnom Balkanu registrovano je kao nezaposleno, od toga je 760.000 žena, a 173.000 su mladi ljudi", što znači da je na Zapadnom Balkanu zaposleno milion muškaraca više nego žena.\n"Još uvek se pitate zašto nam treba Zajedničko regionalno tržište. Veće tržište znači više trgovine, više ulaganja, više mogućnosti, inovacije, bolja digitalna rešenja, lakše poslovanje. Sve to podrazumeva i veći broj boljih radnih mesta. Tržište od 18 miliona ljudi je mnogo atraktivnije na EU i globalnoj sceni od šest malih tržišta", ističe Bregu.\nZajedničko regionalno tržište bi, kako napominje, regionu moglo da donese dodatni rast BDP-a od 6,7 odsto što je preko potrebno, naročito sada kad predstoji oporavak.\n"Medjutim, kooperativne politike se neće desiti ako ne postoji domaća podrška kod kuće. Kako, pitaćete? Tako što ćemo se posvetiti ispunjavanju obećanog. Slobodno putovanje za sve gradjane samo sa ličnom kartom, ali ne isključivo zbog turizma nego i da bi se lakše studiralo, radilo i poslovalo u regionu bez posebnih prepreka za strance", dodaje Bregu.\nZahvaljujući regionalnoj saradnji, već ovog leta, od 1. jula, roming će biti potpuno besplatan u regionu. "Nula troškova rominga sa uključenom uslugom rominga podataka bilo gde u regionu! Dakle, za manje od dva meseca biće: Napuni bateriju, roming je besplatan! A sledeći korak je snižavanje ovih cena i sa EU", poručila je ona.\n"A tu se nećemo zaustaviti. Trebaju nam konkretni rezultati na samitu u Berlinu ove godine. Ne želimo da naši kamioni koji prevoze lekove, hranu ili drugu robu gube dragoceno vreme i novac čekajući na našim ili granicama EU", istakla je generalna sekretarka RCC.\nBregu smatra da je krajnje vreme da se uvede Regionalni mehanizam za zdravlje pošto je do sada gotovo 1,4 miliona ljudi u regionu imalo kovid-19.\n"Nužno je da svaka ekonomija u regionu preduzme ove i dodatne korake, a radeći to zajedno, preći ćemo dug put ka boljem regionu", zaključila je generalna sekretarka RCC.


RTV Mir - "Izbori tektonski poremećaj"\n"Izbori tektonski poremećaj"\nPonedeljak, 09. decembar 2013, 14:55\nGRAČANICA, 09.12.2013. - Novoizabrani gradonačelnik Gračanice Branimir Stojanović ocenio je da su lokalni izbori bili "tektonski poremećaj" na političkoj sceni Kosova i da "Srpska" sada ima većinsku podršku u srpskoj zajednici.\nStojanović je za agenciju Beta rekao da u "Srpskoj" ni posle prvog kruga kosovskih lokalnih izbora nisu razmišljali da lokalnu vlast formiraju kroz sklapanje koalicija ili pravljenjem političkih ugovora kojim bi se dogovorila podela funkcija, jer "sve to podseća na raspodelu plena".\nPrema njegovim rečima, u "Srpskoj" ne pristaju da se na taj način ophode prema vlasti.\nNa pitanje sa kim će "Srpska" u Gračanici praviti koaliciju, da li sa partijama ili sa odbornicima koji su vlasnici mandata, jer sama nema dovoljno odbornika da bi formirala vlast, Stojanović je odgovorio da je činjenica da su "Srpsku" "odredjeni ljudi podržali".\nU drugom krugu izbora za gradonačelnika Gračanice, "Srpsku" je podržala Samostalna liberalna stranka, članica Vlade Kosova.


Vladimir Božović i diplomatija: Srbija povlači odluku o proterivanju ambasadora Crne Gore - BBC News na srpskom - Dnevni list Danas\nPočetna » BBC News na srpskom » Vladimir Božović i diplomatija: Srbija povlači odluku o proterivanju ambasadora Crne Gore\n1Piše: BBC News na srpskom 29. novembra 2020. 19.32\nPredsednica Vlade Srbije Ana Brnabić saopštila je da će Srbija povući odluku o proterivanju ambasadora Crne Gore Tarzana Miloševića.\nTakva odluka doneta je na sastanku sa predsednikom Srbije Aleksandrom Vučićem i ministrom spoljnih poslova Nikolom Selakovićem u Beogradu.\nPrethodno je u subotu Crna Gora proglasila Vladimira Božovića, ambasodora Srbije za nepoželjnu ličnost, uz obrazloženje da se „kontinuirano mešao u unutrašnje stvari te zemlje“.\nNekoliko sati posle toga, u subotu uveče, usledio je odgovor Beograda i odluka o proterivanju Miloševića koji je dobio rok da napusti Srbiju u sledeća 72 sata.\n„Predsednik Vučić razume i podržava ovu odluku, jer je u skladu sa Bečkom konvencijom, i protokolima. Ali, nam je rekao da su konvencije važne, ali da su život i naše prijateljstvo sa Crnom Gorom važnije“, rekla je Brnabić na konferenciji za novinare u Beogradu.\nUgroženi biznisi, potreban cg ambasador u Bg.


Ministar trgovine, turizma i telekomunikacija Rasim Ljajić izjavio je da su osiguravajuće kuće “Triglav osiguranje”, “Globos” i “Dunav osiguranje” izrazile spremnost da nastave sa izdavanjem polisa osiguranja turističkim agencijama, u cilju obezbeđivanja licenci za njihovo normalno poslovanje.\n“Imali smo vrlo konstruktivan sastanak sa ovim osiguravajućim kućama i želim da im zahvalim na pokazanom razumevanju da se ovaj problem reši. Osiguvajuće kuće će na osnovu kriterijuma i standarda, koje su definisale, nastaviti sa izdavanjem polisa osiguranja onim agencijama koje te uslove budu ispunjavale”, rekao je Ljajić agenciji Beta.\nKako je dodao, agencijama su ove tri osiguravajuće kuće uputile dopise u kojima se traže podaci o poslovanju i bilansima i čim se te informacije dobiju, “Triglav osiguranje”, “Globos” i “Dunav osiguranje” osiguranje će početi sa izdavanjem polisa.\nLjajić je naveo da se izdavanje prvih polisa osiguranja turističkim agencijama očekuje tokom sledeće nedelje.\nIstovremeno, rekao je ministar, u završnoj fazi su i razgovori sa bankama oko aktiviranja bankarskih garancija kao drugog modela, koji bi u budućnosti trebalo da funkcioniše u praksi i omogući stabilnost rada agencija i sigurnost turističkih putovanja.\npolise osiguranja/rasim ljajić/turističke agencije


Jeftini letovi iz Nice za Palma de Majorku - Avio karte Nica Palma de Majorka - eSky.rs\nAvio karte iz Nice za Palma de Majorku\nPretražite letove iz Nice za Palma de Majorku\nProverite najbolje prilike za letove iz Nice za Palma de Majorku\nZa rutu iz Nice za Palma de Majorku nema direktne veze\n✔ Postoje li posebne ponude za letove iz Nice za Palma de Majorku na eSky.rs?\n✔ Mogu li se pobrinuti za osiguranje prilikom rezervacije leta iz Nice za Palma de Majorku?\n✔ Ako rezervišem let iz Nice za Palma de Majorku, mogu li da rezervišem ujedno i smeštaj?\n✔ Koje avio-kompanije nude letove iz Nice za Palma de Majorku?\nBudite sigurni, da na eSky.rs ponuda letova iz Nice za Palma de Majorku uključuje ne samo niskotarifne avio-kompanije, već i one koje su specijalizovane za visoki standard.\nNica Palma de Majorka\nPopularne avio kompanije na ruti Nica - Palma de Majorka\nJeftini letovi do Francuske Jeftini letovi iz Francuske Jeftini letovi za La Rošel Jeftini letovi iz La Rošela Jeftini letovi za Nichelino Jeftini letovi iz Nichelino\nJeftini letovi do Svetog Martina Jeftini letovi iz Svetog Martina Jeftini letovi do Rach Gia Airport Jeftini letovi od Rach Gia Airport


Na početku rada, predsednik Odbora Ljubomir Kragović zaključio je 45. sednicu Odbora na kojoj članovi Odbora nisu bili u mogućnosti da raspravljaju o ovoj tački dnevnog reda i čiji je nastavak dva puta odlagan, jer sednici nisu prisustvovali pozvani predstavnici Vlade.\nVlada je 22. marta usvojila Izveštaj o dosadašnjem toku dijaloga sa privremenim institucijama samouprave u Prištini i postignutim dogovorom u oblasti regionalnog predstavljanja i saradnje, tako da su se stekli uslovi i na ovoj sednici obavljena je rasprava o regionalnom predstavljanju Kosova.\nSednici su prisustvovali šef pregovaračkog tima Borislav Stefanović i pomoćnik ministra za Kosovo i Metohiju Dragan Petković. Obraćajući se članovima Odbora, Stefanović je ponovio da je postignuti dogovor o predstavljanju Kosova u skladu sa Ustavom Srbije i Rezolucijom 1244 i da omogućava da Kosovo na regionalnim skupovima bude predstavljeno asimetrično, odnosno nejednako. Na kritike koje su se čule u raspravi da je tim dogovorom o regionalnom predstavljanju Kosova Srbija bliža priznavanju nezavisnosti južne pokrajine, šef pregovaračkog tima je poručio da Srbija dogovorima u Briselu nije ni na koji način to učinila.


Na sutrašnjoj sednici Skupštine grada Bora 11 predloga odluka – RADIO TELEVIZIJA BOR\nNa sutrašnjoj sednici Skupštine grada Bora 11 predloga odluka\nBOR – Jedna od najznačajnijih odluka koja će se naći na 13. sednici Skupštine grada Bora je o rebalansu gradskog budžeta, kojom nije predviđena izmena sredstava, već preraspodela budžeta kako bi se obezbedila mogućnost za izmirenje obaveza za isplatu dugova Apotekarske ustanove Bor. Za ovu namenu u 2020. godini predviđeno 74,4 miliona dinara, dok će ostatak duga nešto većeg od 350 miliona dinara biti isplaćiva do 2023. godine. Ovo je dug prema kompaniju Feniks Farma, a kada bude isplaćen do kraja, kamata od 152 miliona dinara biće otpisana. Odbornici će odlučivati i o davanju saglasnosti za potpisivanje sporazuma između Grada Bora i ove kompanije.\nNa dnevnom redu je i predlog odluke o oslobađanju plaćanja zakupnine za preduzetnike koji rade u poslovnim prostorijama koji su u svojini grada Bora za april i maj. Ukoliko bude usvojen važiće za 90 preduzetnika, koji se bave ugostiteljstvom, frizerskim, kozmetičkim i sličnim poslovima, jer nisu mogli da rade zbog uvođenja vanredne situacije. Ukupna zakupnina koje će biti oslobođeni je nešto više od milion i 850 hiljada dinara.\nOdlučivaće se i o predlogu programa zaštite u uređenja poljoprivrednog zemljišta grada Bora za 2020. godinu, prema kome će i ove godine biti ponuđeno u zakup 1393 hektara zemljišta, koje je u vlasništvu grada Bora po povoljnim uslovima.\nNa dnevnom redu je i Predlog operativnog plana za odbranu od poplava za vode drugog reda, kojim je predviđeno 2 miliona 748 hiljada dinara za ovu namenu, odnosno za uređenje rečnih korita. Odbornici će odlučivati i o planu urbane komasacije, prema kome bi uz parcele u naselju Bora 2 i u industrijskoj zoni ona obuhvatila još 60 graničnih parcela.\nPlanirano je da sednica bude održana u sali Muzičke škole, zbog obezbeđivanja dovoljnog razmaka među odbornicima. Radio i televizija Bor direktno će prenositi 13. sednicu Skupštine grada.\nTags: Bor, grad bor, skupstina grada, skupstina grada bora\nPrevious Zasedalo Opštinsko veće u Majdanpeku\nNext Izbori 2020


Zajednička železnička kompanija\nSrbija, Hrvatska i Slovenija potpisale Deklaraciju o osnivanju zajedničke železničke kompanije, čiji cilj je poboljšanje prevoza robe i putnika na železničkom Koridoru 10, kako bi putovanje od Ljubljane do Istanbula bilo skraćeno sa 57 na 35 sati.\nDeklaracija o osnivanju zajedničke železničke kompanije Srbije, Hrvatske i Slovenije potpisana je u Beogradu. Cilj osnivanja kompanije je poboljšnje saobraćaja na železnikom Koridoru 10.\nTri države su se tim dokumentom obavezale >> Pročitaj celu vest na sajtu RTS << da će raditi na otklanjanju amdinistrativnih ograničenja prilikom prevoza robe i putnika preko graničnih prelaza.\nDeklaraciju su potpisali ministar za infrastrukturu Srbije Milutin Mrkonjić, ministar saobraćaja i veza Slovenije Patrik Vlačič i državni sekretar Ministarstva mora saobraćaja i infrastrukture Hrvatske Danijel Mileta.\nTrebalo bi da nova kompanija počne da radi već 1. septembra, rekao je ministar Milutin Mrkonjić posle potpisivanja dokumenta, i napomenuo da predstavnici "Železnica Srbije" smatraju da bi sa primenom sporazuma trebalo početi odmah.\n"Sada Koridorom 10, Ljubljana-Zagreb-Beograd i dalje Dimitrovgrad-Istanbul, ide oko 700 vozova. Koridorom 4, koji ide preko Mađarske i koji je daleko duži, ide 7.000 vozova. Ako prevučemo deo tih vozova da idu našim koridorom, a prevućićemo ih ako vreme putovanja skratimo, sa sadašnjih 60 na realnih 35-40 sati i da roba stigne pre iz Istanbula i u Istanbul, mi tada dobijamo, svaka od država, po 50 miliona evra godišnje", rekao je Mrkonjić.\n"Železnički saobraćaj i promet je saobraćaj budućnosti, i između Slovenije, Hrvatske i Srbije to će značiti puno u poslovnom smislu", rekao je ministar Vlačič.\n"Ja mogu naglasiti da se ovde radi o podržavanju zajedničke ideje, odnosno zajedničkog nastupa, triju železnica, Slovenije, Hrvatske i Srbije, na zajedničkom tržištu. Naše države će nastojati da im omoguće da što efikasnije, što bolje i što konkunrentnije obavljaju svoj posao", istakao je Danijel Mileta.\nMinistri saobraćaja su, početkom sedmice, na Brdu kod Kranja postigli dogovor o formiranju alijanse železničkih preduzeća Srbije, Hrvatske i Slovenije, sa ciljem da prevoz robe i putnika učine efikasnijim, rentabilnijim i bržim, kako bi put od Ljubljane do Istambula bio skraćen sa sadašnjih 57 na 35 sati.\nTrojica ministara su tada ocenila da je formiranje takvog zajedničkog preduzeća na železnici pravi način da se eliminišu sve trenutne slabosti koje opterećuju efikasnost poslovanja, kao što su komplikovane i spore procedure na graničnim prelazima, odnosno u postupku carinske, fitosanitarne i veterinarske kontrole.\nNa sastanku na Brdu kod Kranja ocenjeno je da robni transport železnicom kroz tri države ide predugo, tako da nijedno od nacionalnih železničkih preduzeća nije konkurentno.\nMinistri Slovenije, Hrvatske i Srbije formirali su i grupu stručnjaka sa svojih železnica koji će raditi na realizaciji postignutog dogovora. Dogovoreno je da sedište budućeg preduzeća bude u Ljubljani, u skladu sa normativima Evropske unije.\nZajednička železnička firma Srbije, Hrvatske i Slovenije\nIzvor: Večernje novosti, 30.Jul.2010\nDeklaracijom su se tri države obavezale da će raditi na otklanjanju amdinistrativnih ograničenja prilikom prevoza robe i putnika preko graničnih prelaza


Vučić: Vulinova izjava me je nasmejala | Insajder\nVučić: Vulinova izjava me je nasmejala\nObjavljeno: 17.04.2017 | Ažurirano: 17.04.2017\nPremijer Aleksandar Vučić je, komentarišući izjavu Aleksandra Vulina da će zahtevati smenu rukovodstva RTS-a, rekao da se na to nasmejao.\n"Svi žuti su ostali tamo, svi vedre i oblače, sve koje je postavljala Demokratska stranka... Dođe zabavno da gledate kako bi neko kad skupi 60 ljudi da ima pet minuta u Dnevniku... Kad to traži Vulin, onda je to diktatura, a kada drugi to traže onda je to demokratski zahtev. Da li sam uvek bio srećan zbog onoga što radi RTS? Nisam, ali postoje oni koji odlučuju o tome", naveo je Vučić posle sastanka s patrijarhom Irinejom.\nSuzio se krug kandidata za premijera\nVučić je rekao je da će u narednih mesec dana objaviti ime novog predsednika Vlade Srbije.\nOn naveo da se smanjio krug kandidata za njegovu zamenu.\n"Suzio se krug na dva, tri imena", rekao je Vučić.\nUpitan da prokomentariše proteste u Srbiji, istakao je da se u Nišu i Novom Sadu okuplja 300 do 600 ljudi, kada su veliki protesti, a u Beogradu do 3.000, konstatujući da je to neveliki broj.\nMinistar za rad Aleksandar Vulin prethodno je za TV Pink rekao da će zatražiti smenu rukovodstva Radio-televizije Srbije jer više vode računa o tome šta će "neko viknuti na ulici", nego o interesima države.\nOn je istakao i da će o tome razgovarati s koalicionim partnerima, a potom bi na sednici Vlade Srbije, kao član Vlade, zatražio smenu vrha Javnog servisa.\nVulin je naveo da je njegova ideja motivisana namerom da rukovodstvo RTS-a ne treba da se "plaši protesta", a dodao je i da se ne izveštava objektivno o protestima koji se događaju u Beogradu i gradovima širom Srbije.\n"Ako je sto ljudi, onda je sto ljudi, a ne hiljadu i da o tome postoji televizijski prilog od tri minuta", naveo je Vulin i postavio pitanje "zašto nije reformisan RTS", kao i da rukovodstvo RTS-a ne treba da se dodvorava onima koji bi da ih smene.\nVulin je rekao da se izveštavanje Javnog servisa o protestima promenilo u trenutku kada su demonstranti počeli da traže smenu rukovodstva RTS-a.\nOn je naveo i da rukovodstvo RTS-a nije reformisalo Javni servis, nije usaglasilo troškove Javnog servisa i uradilo ono što su uradila sva druga javna preduzeća. Prema njegovim rečima, promenio se EPS, promenila se Železnica, promenio se RTB Bor, samo RTS nije.\n“Protest”: Sukob unutar porodice\nIstovremeno, s mejl adrese “Protest protiv diktature” Insajderu je prosleđen mejl u kom se navodi da se protesti nastavljaju i narednih dana.\nSmene u RTS-u su jedan od zahteva demonstranata koji već dve nedelje protestuju na ulicama gradova u Srbiji.\nGeneralni direktor Radio-televizije Srbije Dragan Bujošević izjavio je, povodom kritika koje stižu na račun Javnog servisa, da ga to raduje.\nIzvor: Beta, B92, Blic, Insajder


Eksplodirao automobil svjedoka protiv Darka Šarića – Borba\nDate: 09 Avgusta, 2020\nAutomobil Valjevca Gorana Nikolaševića, svjedoka u procesu koji se vodi protiv osumnjičenog narko bosa Darka Šarića, eksplodirao je tokom prethodne noći, pišu srpski mediji.\nEksplozija se dogodila ispred njegove porodične kuće u širem centru Valjeva, oko tri sata iza ponoći, kada je u vazduh odletio džip “honda element”.\nVozilo je bilo parkirano na trotoaru ispred kuće u kojoj živi sa porodicom.\nNavodno, sigurnosne kamere sa jednog od objekata u ulici zabilježile su prilazak maskiranog muškarca sa kapuljačom na glavi kako prilazi vozilu, ostavlja predmet na haubu i brzo se udaljava, nakon čega, nedugo potom, dolazi do eksplozije koja je praktično probudila čitav kvart.\nNikolašević je u žižu javnosti u Srbiji dospio kada je podnio krivičnu prijavu u kojoj sumnja da mu jedan od svjedoka saradnika u procesu protiv Šarića, Nebojša Joksović, “planira ubistvo tako što će naručiti postavljanje eksplozivne naprave pod njegov automobil”, podsjeća Blic.


Odgovor Beograda Briselu: Saradnja sa Rusijom ni približno kao sa SAD i EU - Sputnjik Srbija\n19:37 14 Maj 2021\nOdgovor Beograda Briselu: Saradnja sa Rusijom ni približno kao sa SAD i EU\n20:20 18.08.2015 (osveženo 16:19 05.10.2015) Preuzmite kraći link\nPovodom izjave portparolke Evropske komisije Maje Kocijančič da bi zajednička vojna vežba Rusije i Srbije poslala pogrešan signal, Ministarstvo odbrane odgovara da vodi balansiranu spoljnu politiku. Saradnja sa ruskim Oružanim snagama nije ni približno na nivou koji ostvarujemo sa drugim partnerima, navodi Ministarstvo.\nMinistarstvo odbrane Srbije ističe da vodi balansiranu spoljnu politiku i da neprestano radi na unapređenju i daljem kvalitativnom razvoju najboljih mogućih odnosa u oblasti odbrane sa svim državama i međunarodnim organizacijama, u skladu sa proklamovanom vojnom neutralnošću Republike Srbije, četiri stuba spoljne politike i definisanim nacionalnim interesima.\nSrpski specijalci na obuci u Rusiji\nMinistarstvo reaguje povodom današnje izjave portparolke EK Maje Kocijančič da bi u sadašnjim okolnostima zajednička vojna vežba Rusije i Srbije „poslala pogrešan signal“ i da Evropska unija očekuje od Srbije da postupa u skladu sa obavezama prema EU i sa procesom pristupanja.\n„Na taj način, ne samo da je u funkciji državne spoljne politike, već permanentno razvija i sopstvene sposobnosti i kapacitete. Kada je reč o međunarodnoj vojnoj saradnji, posebno na bilateralnom planu, treba naglasiti da su u fokusu Ministarstva odbrane svakako aktivnosti koje maksimalno mogu da doprinesu stalnom podizanju operativnih i funkcionalnih sposobnosti Vojske Srbije“, navelo je Ministarstvo u saopštenju, ističući da se to pre svega odnosi na praktične oblasti saradnje koje težišno predstavljaju zajedničke vežbe i obuka sa predstavnicima oružanih snaga drugih država.\nU navedenoj oblasti, Ministarstvo odbrane trenutno ima najrazvijeniju saradnju sa Sjedinjenim Američkim Državama i državama EU, sa kojima na bilateralnom i multilateralnom planu učestvuje na više od polovine od ukupnog broja međunarodnih vežbi na godišnjem nivou.\n„Kada je reč o saradnji u oblasti odbrane sa Sjedinjenim Američkim Državama, Ministarstvo odbrane i Vojska Srbije ostvaruju najsadržajniju bilateralnu vojnu saradnju i u drugim mnogobrojnim programima koji se odnose na školovanje i usavršavanje pripadnika Vojske Srbije, modernizaciju i opremanje jedinica Vojske Srbije, razvoju kapaciteta za učešće u multinacionalnim operacijama, saradnji sa Nacionalnom gardom Ohajo u okviru Programa državnog partnerstva“, istaknuto je u saopštenju.\nOsim toga, kako navode, saradnja se odlikuje i mnogim drugim projektima od opšteg društvenog značaja u Republici Srbiji, kao što je na primer projekat „Humanitarne asistencije“, čiju će realizaciju građani moći da vide u četvrtak, kada će ministarstvo svečano otvoriti renoviranu predškolsku ustanovu i jednu muzičku školu u opštini Bujanovac, na čijem renoviranju su zajednički radili pripadnici Vojske Srbije i Nacionalne garde Ohajo.\n„Uporedo sa tim, Ministarstvo odbrane ulaže velike napore da i sa drugim partnerima planira, organizuje i učestvuje u vežbovnim aktivnostima i aktivnostima na planu obuke. Kada je reč o aktivnostima sa Oružanim snagama Ruske Federacije, Ministarstvo odbrane poklanja istovetnu pažnju kao i drugim ključnim partnerima, ali u ovom momentu to nije ni približno na nivou koji ostvarujemo sa drugim partnerima“, zaključilo je Ministarstvo odbrane u saopštenju.\nministarstvo, odgovor, Brisel, Srbija


Krasnići će biti prebačen u Hag - BIGportal.ba\n4 Novembra, 2020 4 Novembra, 2020 0298\nBivši generalni sekretar terorističke OVK Јakub Krasnići trebalo bi tokom dana da bude prebačen u pritvorski centar Specijalnog suda u Hagu, rekao je Krasnićijev advokat Valjon Hasani.\nMogu da potvrdim da je u toku racija. Optužnica je potvrđena i sada Krasnići mora biti prebačen u Hag – rekao ja Hasani novinarima u Prištini.\nPripadnici Specijalnog suda jutros su nešto poslije 6.00 časova u Prištini započeli akciju hapšenja Krasnićija, a u međuvremenu je jedna ekipa policije Euleksa započela pretres Krasnićijeve porodične kuće u selu Negrovce na području Srbice.\nPortparol Kosovske policijske službe Baki Keljani potvrdio je da policija pomaže akciju Specijalnih snaga u Prištini i rekao da to rade u skladu sa potrebom i procjenama Euleksa.\nЈakub Krasnići je u junu prošle godine saslušan u Specijalizovanom tužilaštvu Suda za zločine OVK u Hagu pod sumnjom da je počinio ratni zločin protiv civilnog stanovništva.\nKrasnići se dovodi u vezu sa brojnim ubistvima i mučenjima kidnapovanih Srba i nealbanaca držanih u zloglasnom ilegalnom logoru u selu Likošani kod Srbice, gdje se nalazio glavni štab terorističke OVK.


Drustvo - datum: 2016-01-13 ANA NOVAKOVIĆ KAŽE ZA „DAN” DA JE CIVILNI SEKTOR SVE ČEŠĆE NA METI NAPADA\nNovaković Vlast zakinula NVO za sedam miliona Nevladine organizacije traže da im se zakonom omogući da godišnje raspolažu sa jedan odsto državnog budžeta\nNevladine organizacije (NVO) u Crnoj Gori sve češće postaju mete napada pojedinih medija i političara kada se procijeni da je negativna retorika o NVO profitabilna, kazala je za „Dan” direktorica Centra za razvoj NVO (CRNVO) Ana Novaković. Ona ističe da su NVO u poslednjih sedam godina od države dobile sedam miliona eura manje nego što ih je sledovalo, te da se konstantno bilježi finansijski pritisak na civilni sektor, odnosno smanjenje sredstava za njihov rad.\n– Iznos koji se izdvaja za projekte NVO u poslednje četiri godine kreće se uglavnom oko dva miliona. Taj iznos je od 2011. godine prelazio i četiri miliona na godišnjem nivou, nakon čega je umanjen za 50 odsto. Prethodne godine prati i permanentno kršenje Zakona o igrama na sreću u dijelu izdvajanja sredstava za projekte NVO jer se iznos tih sredstava umanjuje suprotno zakonu. Konkretno, u poslednjih sedam godina za projekte NVO je izdvojeno sedam miliona manje nego što je to bila obaveza u skladu sa ovim zakonom. Kada je u pitanju okvirna procjena iznosa za projekte i programe NVO na godišnjem nivou, ono što je opredjeljujući stav velikog broja nevladinih organizacija među kojima je i CRNVO, jeste da taj iznos treba da bude najmanje jedan odsto tekućeg budžeta, odnosno oko sedam miliona. Smatramo da taj iznos predstavlja ozbiljno investiranje u projekte NVO, odnosno realizaciju javnih politika, i da na taj način NVO može u punoj mjeri doprinijeti razvoju društva u različitim oblastima – izjavila je Novakovićeva za „Dan”.\nOna ističe da se NVO suočavaju sa svim onim problemima sa kojima suočava društvo u cjelini.\n– To znači i sa finansijskim problemima za održivost programa i realizaciju aktivnosti, čestim mijenjanjem kadrova, sporom administracijom, zatvorenošću institucija za saradnju... Međutim, NVO danas pogađaju i mnogo dublji problemi, o kojima mi ne govorimo dovoljno i o kojima građani teško mogu izgraditi kompletnu sliku. Zbog svoje nesumnjive uloge i uticaja na javno mnjenje, NVO sve više postaju meta napada pojedinih medija, a nerijetko i političara, kada se procijeni da je negativna retorika o NVO profitabilna, a nerijetko su na meti i zvaničnih institucija. Potvrdu takvog stanja imamo u poslednjem izvještaju Evropske komisije o napretku. Zbog toga je klima u kojoj radi i djeluje nevladin sektor danas nepovoljna i izuzetno zahtjevna za sve organizacije i aktiviste koji imaju jasan i nepokolebljiv stav o pitanjima iz svog domena djelatnosti – naglašava Novakovićeva.\nOna dodaje da su česti i personalni pokušaji marginalizovanja aktivista NVO od strane pojedinih političara.\n– Neprimjerene kvalifikacije stižu kako od premijera, tako i od predstavnika različitih političkih partija. Dakle, ne samo Vlada, već svi politički akteri, koji očigledno u aktivistima NVO vide potencijalnu opasnost za realizaciju svojih odluka. Takvi pokušaji marginalizacije najviše govore o nedostatku političke kulture pomenutih aktera jer ni vlast ni opozicija nemaju dovoljne demokratske kapacitete da prihvate kritiku ili drugačiji stav. Kada je u pitanju sistemski odnos Vlade prema nevladinom sektoru, smatram da se posredna marginalizacija pokušava upravo ostvariti kroz permanentno ukidanje sredstava za projekte i programe najvećeg broja NVO – kaže Novakovićeva.\nNa pitanje da li su zadovoljni uključenošću NVO sektora u proces pregovora sa EU, Novakovićeva kaže da njihova uloga u tome ipak nije dovoljno priznata.\n– Činjenica je da veliki broj predstavnika NVO učestvuje u radnim grupama za pripremu pregovora u različitim poglavljima. Ipak, suština tog učešća još uvijek je upitna jer smo imali situacije u kojima predstavnici NVO nisu mogli da dobiju informacije neophodne za njihov angažman. Kada je u pitanju uključenost u pregovarački proces, generalno, smatram da nevladin sektor u velikoj mjeri tom procesu doprinosi svojim aktivnim učešćem u izradi zakona, praćenju rada institucija i informisanjem građanja. Nažalost, ta uloga još uvijek nije dovoljno prepoznata i afirmisana od strane državnih institucija – smatra Novakovićeva.


U savremenom društvu, broj pitanja i tema koji mogu biti predmet promena, kao i brojna različita mišljenja i stavovi učesnika i zainteresovanih strana, čine proces vođenja, konsolidovanja ili ostvarivanja te promene sve težim. Preduzetnici ne mogu razvijati svoje proizvode i usluge bez prethodnog razmatranja želja svojih klijenata, zakonske regulative svoje države, a u skorije vreme sve češće i mišljenja različitih grupa i društvenih pokreta. Takođe, države ne mogu da formulišu zakone, pravilnike i regulative bez detaljnog znanja o datoj temi, o potrebama građana i interesima različitih zainteresovanih strana u društvu – kako preduzetnika, tako i organizacija civilnog društva. Konačno, organizacije civilnog društva ne mogu izazvati promene samo kroz postavljanje zahteva ili pozivanje na svoja prava bez podrške snažnih glasova iz svojih zajednica, detaljnog poznavanja postojećih zakonskih propisa i regulativa, razumevanja interesa suprotstavljenih zainteresovanih strana i dokaza o negativnim ili pozitivnim implikacijama date situacije za njihove korisnike ili zajednice.\nEvropska unija zasnovana je na principima slobode, demokratije, poštovanja ljudskih prava i fundamentalnih sloboda, i vladavine zakona. Među ovim fundamentalnim slobodama nalazi se i pravo građana da formiraju udruženja koja streme ka zajedničkom cilju, i koja poštuju gorenavedene principe. Građani takođe imaju pravo da aktivno učestvuju u društvu, i da budu uključeni u političke partije i sindikate. Organizacije civilnog društva (OCD) su, dakle, važan element Evropske unije, i kao takve predstavljaju sve značajniji kanal za finansijska ulaganja EU. Međutim, pojedinačnim organizacijama može predstavljati veliki izazov da razumeju kako se donose odluke unutar institucija EU vezano za finansijska ulaganja, i kako je moguće uspešno aplicirati za dodelu EU sredstava. Zapravo, mnogim organizacijama ovaj izazov deluje kao nerešiva misterija, a za organizacije iz regiona zapadnog Balkana i Turske, iako su one i geografski i u smislu sve izglednijeg ulaska njihovih zemalja u EU relativno blizu Evropskoj uniji, proces finansiranja iz EU sredstava često se čini mističnim i ponekad veoma frustrirajućim.\nKoliko Vam se puta desilo da od Vas zatraže? ("sivi" - latinski: Curriculum Vitae). Sigurno često. Skoro da je nemoguće konkurisati za novi posao bez ovog, veoma važnog dokumenta u kojem su sumiranje sve Vaše sposobnosti, znanja, umeća i karakteristike.\nUčestvovanje u realizaciji EU projekata je nemoguće bez propisno napisanog CV-a pa je zato EU dala određene smernice kako isti treba napisati. Preuzmite priložene dokumente i informišite se detaljnije, pogledajte primere, a zašto da ne, izraditi i svoj CV, ukoliko to već niste uradili.


Cvijanovićeva i Đajić prisustvovali tucijadi na Paprikovcu\nPotpredsjednik SNSD-a Željka Cvijanović i predsjednik Gradskog odbora stranke u Banjaluci Vlado Đajić prisustvovali su tucijadi u naselju Paprikovac, koju je povodom najvećeg hrišćanskog praznika organizovao Gradski odbor SNSD-a.\nCvijanovićeva je izrazila zadovoljstvo što je imala priliku da učestvuje u dijelu ove manifestacije, te istakla da je ovo dobra aktivnost koja se realizuje u svim mjesnim odborima stranke širom Banjaluke.\n"Ono što me veseli jeste činjenica da smo imali priliku da ovdje, ali i na drugim mjestima, razgovaramo sa našim mještanima. Kada je riječ o Paprikovcu, nekoliko pitanja tišti ovo naselje i radićemo na tome da neka riješimo", rekla je Cvijanovićeva novinarima.\nPrema njenim riječima, potrebno je da se u ovom naselju obezbijedi vrtić, ali i škola.\n"Vidjećemo što kaže Ministarstvo prosvjete i kulture koji je to broj djece, koje su to potrebe, da li je u pitanju škola samo za niža odjeljenja ili kompletna osnovna škola", navela je Cvijanovićeva.\nOna je rekla da je manifestacija ograničena brojem ljudi, jer je posebno važno poštovati epidemiološke mjere.\n"Zato je dobro što smo sve ovo danas organizovali na otvorenom prostoru. Dan je lijep, veliki je praznik i ovo je jedan od načina da mi doprinesemo ljepoti tog praznika", poručila je potpredsjednik SNSD-a.\nĐajić je istakao je da je s ciljem očuvanja tradicije i običaja, Gradski odbor SNSD-a u svim mjesnim i rejonskim odborima organizovao takmičenje članova partije u tucijadi.\n"Nagradni fond je 10.000 KM, a većina sredstava biće donirana u humanitarne svrhe", naglasio je Đajić.\nOn je dodao da će najveći dio sredstava Gradski odbor SNSD-a donirati porodici nedavno preminule porodilje u Banjaluci, iza koje je ostala tek rođena beba i jedno malo starije dijete.\n"Već smo dogovorili sa njenim mužem da će veći dio novca biti upućen upravo njima. Obezbijedićemo pomoć još nekim ugroženim porodicama, a dio će naravno dobiti i pobjednici u tucijadi", rekao je Đajić.\nOn je dodao da je odziv današnjoj manifestaciji bio dobar.\n"Poštovali smo epidemiološke mjere i nismo htjeli da okupljamo previše ljudi na jednom mjestu. Bilo je dosta djece, koja su se radovala i ovo je dobra poruka da treba da se poštujemo, uvažavamo i pravimo dobar ambijent u Banjaluci i Republici Srpskoj", rekao je Đajić.\nĐajić je najavio da će sutra u Glavnom odboru stranke u Banjaluci biti organizovano finale u tucijadi, kojem bi trebalo da prisustvuje i lider SNSD-a Milorad Dodik.\nŽeljka Cvijanović Vlado Đajić Vaskrs\nFOTOGRAFIJA DANA: Patrijarh Porfirije na vaskršnjem ručku sa beskućnicima\nDjed i unuk pobjednici u tucanju vaskršnjim jajima\nMilioni pravoslavaca proslavljaju vaskrsnuće Gospoda


Strahovanje od recesije se odrazilo čak i na tržište emisija ugljenika, iako nema novih pretnji za eskalaciju rata u Ukrajini niti oko odmeravanja snaga između EU i Rusije koje se tiče fosilnih goriva iz te zemlje. Cena ekvivalenta CO2 u okviru EU ETS-a se survala više od pet odsto posle uzleta na nivo blizu nedavnih rekorda.\nCene evropskih dozvola za ispuštanje ugljen-dioksida i drugih gasova s efektom staklene bašte su prošle nedelje bile na putu da prevaziđu dosad najviše nivoe, postavljene u februaru s povećanjem potražnje za fosilnim gorivima zbog energetske krize i zbog očekivane invazije Rusije na Ukrajinu. Ipak, juče se smer preokrenuo uporedo sa sveobuhvatnim padom zabeleženim na svetskim berzama akcija i sirovina uključujući naftu i gas.\nStrahovanje od globalne recesije je gurnulo cene fosilnih goriva naniže, što se prelilo na Sistem Evropske unije za trgovanje emisijama (EU ETS). Referentni terminski ugovor za decembar na berzi ICE Endex srušio se više od pet procenata na tek nešto ispod 87 evra po toni ekvivalenta ugljen-dioksida, u poređenju sa dosad najvišim nivoom na zatvaranju od 96,93 evra, postignutim 8. februara.\nEU reformiše svoje tržište sertifikata za emisije ugljenika\nPadu cena ugljenika je doprinelo što su rezultati poslednje aukcije u okviru mehanizma EU ETS bili slabiji od očekivanih. Učesnici na tržištu su i dalje usredsređeni na rat u Ukrajini. Čini se da poslednjih dana nije bilo direktnih pretnji da će sukob eskalirati, a EU još nije postigla konsenzus oko predloga da se zaustavi uvoz ruske nafte.\nUkoliko Kremlj prekine isporuke prirodnog gasa u Evropu, posledično smanjenje potrošnje bi dovelo do slabljenja potražnje za dozvolama za CO2 i povećalo rizik od recesije\nBloomberg je preneo da ruski Gazprom pokušava da uveri evropske klijente da mogu da nastave da plaćaju njegov gas preko Gazprombanke, koja onda konvertuje sredstva u rublje, iako je Evropska komisija ranije saopštila da je to kršenje sankcija. Tu treba dodati i rizik da će Kremlj prekinuti da isporučuje gas u Evropu.\nUvođenje zabrane kupovine ruskog uglja ostaje zakazano za 10. avgust. Sa strane uzlaznih pritisaka na cene CO2, Evropski parlament se sprema za glasanje o predlogu za reformisanje tržišta ugljenika, koje bi moglo da dovede do proširivanja sistema na saobraćaj i zgradarstvo.\nInvestitori ulivaju novac u zelenu energiju, tržište emisija ugljenika\nManuela Sperandeo, direktorka za indeksiranje sektora održivog razvoja u firmi BlackRock, izjavila je da ulivanje sredstava u berzanske proizvode (ETP-ove) u tom domenu nastavlja da se povećava. To je verovatno znak rasta interesovanja investitora za zelenu energiju kao i za tržište sertifikata za emisije gasova s efektom staklene bašte.\nNa tržištima takođe računaju na najavljeno uvođenje privremenog ograničavanja cena prirodnog gasa i uglja za elektrane u Portugalu i Španiji. Napori EU da se oslobodi ruskih fosilnih goriva remeti lance snabdevanja i verovatno će dovesti do nestašica.\nOsim toga, evropske zemlje se okreću domaćim resursima poput podmorskih gasnih nalazišta, što može da odloži energetsku tranziciju. One traže ugalj, gas i naftu na drugim stranama, što bi trebalo da održi cene na visokom nivou i posredno pojača uzlazni pritisak na kotacije u okviru EU ETS-a, ukoliko potražnja za energentima ne bude ozbiljno pala usled usporavanja privrede.\nTagovi: energetska kriza, EU ETS, gas, klimatske promene, prirodni gas, Sistem za trgovanje emisijama EU\nPočetna » Energetska kriza » Evropske cene CO2 u oštrom padu zajedno s gasom, nakon uspona blizu rekorda


Vlada USK je inicirala osnivanje RA USK, sa zadaćom da provodi politiku regionalnog razvoja u ovom djelu Bosne i Hercegovine, odnosno u USK koji je, između ostalog i zbog višegodišnjeg kašnjenja u ovom procesu, već propustio brojne razvojne prilike i time došao u podređen položaj u odnosu na ostale regije u BiH.\nRA USK je organizacija koja odgovara zahtjevima regionalne razvojne agencije, čiji su ciljevi i aktivnosti bazirane na uočenim potrebama USK i općina u USK na polju ekonomskog razvoja, izgradnje kapaciteta, razvoja projekata i instrumenata u funkciji regionalnog razvoja.\nRA USK predstavlja ključnu tačku u USK za privlačenje sredstava iz EU i ostalih fondova. To ne znači da RA USK samo kreira i implementira projekte, već istovremeno omogućuje izgradnju kapaciteta za implementaciju razvojnih projekata u USK. RA USK stoji na raspolaganju institucijama na lokalnoj i kantonalnoj razini da u partnerstvu sa njima priprema i vodi implementaciju projekata u skladu sa EU standardima. Na taj način RA USK podiže razinu apsorpcionih kapaciteta USK za implementaciju razvojnih projekata.


Ko čeka Srbiju u baražu za Svetsko prvenstvo u Kataru | Sport | Fudbal\n19. oktobar, 04:13\nAKO BUDE BARAŽA, SRBIJU ČEKA PAKLEN PUT KA MUNDIJALU: Nikad teže - potrebne JOŠ 2 pobede, a ovo su potencijalni rivali! 16 Podeli Podeli na facebook Podeli na twitter Podeli na viber Pošalji na mail\n10.10.2021. / 13:11\nPolako se kristalizuje situacija oko baraža za Svetsko prvenstvo, a ipak se nadamo da nećemo učestvovati u njemu nego ćemo direktno u Katar.\nSrbija se mučila protiv Luksemburga, ali je osvojila vredna tri boda (1:0) i ponovo "zasela" na prvo mesto u grupi, makar na kratko. Imamo 14 bodova, jedan više od Portugala koji je odigrao utakmicu manje, pa se sve više bližimo scenariju koji kaže da ćemo u direktnom duelu u Lisabonu odlučiti o direktnom putniku na Mundijal.\nAko i ne uspemo da savladamo Portugalce, preostaje nam baraž od koga nas teoretski deli još samo jedan bod protiv Azerbejdžana, a od ranije je poznato da taj put neće biti nimalo jednostavan.\nUEFA je zakomplikovala put i u igri su samo TRI dodatna na mesta na Svetskom prvenstvu u Kataru.\nZa njih će se boriti deset drugoplasiranih reprezentacija iz kvalifikacija, odnosno još dva pobednika grupne faze UEFA Lige nacija 2020/21. Dakle, ukupno 12 timova će potom biti podeljeno u tri kostura od po četiri ekipe, a samo pobednici će dobiti pravo da igraju na Mundijalu.\nS obzirom na to da će reprezentacije biti žrebane na osnovu rezultata u kvalifikacijama, dobra vest je da je Srbija na putu da bude i najbolja među njima, ako već ne budemo osvojili grupu ispred Portugalaca.\nU tri "staze" ka Mundijalu igra se polufinale i finale (jedna utakmica), a pobednik ide u Katar.\nRezultati će odlučivati ko će i biti domaćin svakog od tri turnira, za šta takođe imamo dobre šanse, dok je još rano za prognoze na koga bismo mogli da "naletimo" pošto se rezultati menjaju iz kola u kolo, tako da su do kraja moguća brojna iznenađenja, pa i da umesto nas Portugal bude na ovakvim mukama.\nTrenutni rezultati govore da bismo u polufinalu mogli na Češku, Ukrajinu, Norvešku ili Severnu Makedoniju, odnosno Vels i Austriju koji stižu iz Lige nacija i biće nepovlašćeni.\nŠto se tiče povlašćenih reprezentacija, to su Albanija, Škotska, Švajcarska, Švedska i Rusija - tako da bi i sa nekima od njih mogli da se nađemo u finalu, s tim da će dve najbolje reprezentacije biti sklonjene sa našeg puta, a to će se sigurno promeniti mnogo puta do novembra.\nU svakom slučaju na nama je da prvo pobedimo Azerbejdžan i dođemo do šanse da se sa Portugalom borimo za prvo mesto, a nakon toga ćemo misliti o plej-ofu koji je izuzetno težak.\nTermini su krajem marta.\nJOŠ 2 "FINALA"\nreprezentacija srbije orlovi Katar 2022 kvalifikacije svetsko prvenstvo\nAko bude baraža biće blamaža.\nMi smo sami sebi najveći problem i protivnici, posle one bruke sa škotskom, nama su svi zajedno problem ako igraju čvrsto u odbrani, jaki na lopti, jedino ako može da im mi napišemo kako da igraju!\nJa kolko se razumem u fudbal i tabelu,mi sa dve pobede necemo ni igrati baraz jer idemo direktno kao prvi u grupi. Ne razumem ovaj naslov za baraz potrebne dve pobede.


source.ba | WHO: Ruska vakcina nije među devet u naprednim fazama ispitivanja\nSvjetska zdravstvena organizacija saopćila je da vakcina koju je Rusija odobrila ove sedmice nije među devet za koje smatra da su u naprednim fazama ispitivanja.\nWHO i partneri svrstali su devet eksperimentalnih vakcina protiv COVID-19 u investicioni program ulaganja kojim podstiču zemlje da se pridruže, a projekat je poznat pod imenom Covax. Inicijativa omogućava zemljama da ulažu u nekoliko vakcina kako bi dobili rani pristup, a teoretski osiguravaju sredstva za zemlje u razvoju, prenio je AP.\n"Trenutno nemamo dovoljno informacija za donošenje odluke o ruskoj vakcini", rekao je dr. Bruce Aylward, viši savjetnik generalnog direktora WHO-a.\n"Trenutno razgovaramo s Rusijom da dobijemo dodatne informacije kako bismo shvatili status tog proizvoda, provedena ispitivanja i zatim koji bi mogli biti sljedeći koraci", kazao je on.\nPredsjednik Vladimir Putin ove je sedmice objavio da je Rusija odobrila vakcinu protiv koronavirusa te ustvrdio da ona štiti ljude do dvije godine.


Vesti online / Vesti / Ekonomija / Firme iz Srbije na Sajmu "Hannover-Messe 2017."\nPrivredna komora Srbije (PKS) i Razvojna agencija Srbije (RAS) organizovale su nastup osam srpskih komanija na Međunarodnom sajmu tehnike "Hannover Messe 2017", koji je počeo u ponedeljak i traje do 28. aprila.\nSajam tehnike "Hannover-Messe" ugostiće Srbiju\nHannover Messe predstavlja vodeću izložbu industrijskih tehologija, koji se ove godine se održava 71. put i pokriva sedam stručnih oblasti.\nOvaj sajam na jedinstven način pruža posetiocima mogućnost da uvide kompletnu sliku svih elemenata u industrijskom lanacu vrednosti, jer pod istim krovom okuplja od proizvođača pojedinačnih komponenti do celih pametnih fabrika, navodi se u saopštenju Privredne komore Srbije.\nProšle godine je učestvovalo više od 5.200 izlagača iz 75 zemalja, a sajam posetilo više od 190.000 posetilaca.\n* Lovci na "zlatnu gljivu": Tartufe na Fruškoj gori traži 5.000 ljudi\n* Plata 2.000 evra - ko može odmah da počne da radi\n* Friden: Srbija da bude strpljiva, bolje biti u EU, nego...


Zvezda posle „minus 20“ do prvog mesta! – Opustise.rs\nNaslovna / Sport / Košarka / Zvezda posle „minus 20“ do prvog mesta!\nZvezda posle „minus 20“ do prvog mesta!\nPartizan ubedljivo dobio deveti „večiti“ derbi ove sezone, ali nije uspeo da se probije na čelnu poziciju pred plej-of. Kalinić isključen, Murić povređen.\nPomalo čudno, ali tako je odlučio žreb: Partizan i Crvena zvezda Telekom sastali su se u poslednjem kolu domaće Superlige, dva dana pred početak plej-ofa, u kome svi očekuju da ih ponovo vide u finalu.\nCrno-beli su bili bolji, mnogo više su želeli pobedu, pretrčali su lidera… Vodili su svih 40 minuta i slavili rezultatom 92:82 (30:19, 23:22, 19:21, 20:20)!\n„Večiti“ rivali tako su završili regularni deo takmičenja sa skorom 13-1, ali je Zvezda obezbedila prednost domaćeg terena u eventualnom finalu, zahvaljujući tome što je prvi meč dobila sa 16 poena razlike (92:76).\nU svakom slučaju, ovaj derbi najavio je mnogo zanimljivije duele „večitih“ za titulu, nego što se moglo pretpostaviti nakon ubedljivog trijumfa izabranika Dejana Radonjića u doigravanju ABA lige. Naravno, treba prvo videti u kakvom će ko biti sastavu, jer za crveno-bele večeras nije igrao Stefan Jović, dok su crno-beli ostali bez Eda Murića…\nPARTIZAN: Pavlović 20 (8sk, 3as), Tepić 14 (4sk, 6as), Murić 6 (9sk), Marinković 15, Dalo, Milutinov 8 (6sk), Mačvan 18 (9sk, 6as, 3ukr), Đumić 2, Andrić 9 (3sk, 4izg), Milutinović, Glišić, Bezbradica.\nZVEZDA: Vilijams 13, Rebić, Dangubić 9, Mitrović 6, Lazić 10 (6sk), Blažič 4, Kalinić 4 (4sk), Marjanović 20 (10sk, 3as, 2blk), Tejić, Dženkins 11 (5as), Jović, Cirbes 5 (4sk).\nZvezda će u polufinalu igrati protiv Mega Leksa (6, 8. i ako bude potrebno 11. juna), a Partizan protiv Metalca (7, 9. i ako bude potrebno 12. juna). Finale će početi 12. ili 15. juna, u zavisnosti od trajanja polufinalnih serija.\nCrno-beli, makar na rečima, ni sami nisu mnogo verovali u „plus 17“ i svrgavanje najljućeg rivala, a takav scenario delovao je još teže ostvariv kada se ispostavilo da kapitena Dragana Milosavljevića zbog povrede kolena neće biti u sastavu, drugi meč zaredom…\nMeđutim, Partizan je diktirao tempo od prvog minuta i serije trojki Pavlovića i Tepića za 11:2. Većim delom meča šampion je imao dvocifrenu prednost, a već u devetom minutu imao je potrebnih 30:13.\nZvezda je ulaskom Dženkinsa i Cirbesa uhvatila priključak (30:19) i uprkos neinspirisanoj i na momente indolentnoj partiji, dugo uspevala da se drži na oko „minus 10“. Tako je bilo sve do središnjeg dela četvrte četvrtine, kada je Partizan posle nesportske lične Dženkinsa na Muriću i duple tehničke Kalinića (isključen u 36. minutu) od 77:65 došao do maksimalnih 88:68!\nSenzacija je bila na pomolu, međutim, crno-beli su posle Murića, koji se požalio na povredu ruke, ostali i bez Pavlovića, pošto je iskusni as bespotrebno napravio petu ličnu grešku, u fazi napada.\nTandem Vilijams – Marjanović preuzeo je odgovornost, uz malu pomoć Mitrovića na kraju, „režirali“ su seriju od 1:14 (89:82), tako da je Andrićeva trojka uz zvuk sirene bila potpuno lišena vrednosti. Vilijams je uzdrmao crno-bele trojkom, a onda je Marjanović vezao osam poena, što na asistencije Amerikanca, što posle ofanzivnih skokova na njegove promašaje.\nDeveti derbi ove sezone uživo je gledalo oko 3.500 ljudi, od čega više od 300 navijača gostujuće Zvezde.\nFMP – Metalac 78:75\nVojvodina – Mega Leks 85:76\nKonstantin – Tamiš 89:72\nPartizan – Crvena zvezda Telekom 92:82\nTABELA: Zvezda 13-1, Partizan 13-1, Metalac 8-6, Mega 7-7, Vojvodina 6-8, FMP 4-10, Konstantin 4-10, Tamiš 1-13.\nKK Crvena zvezdaKK PartizanVečiti derbi\n← Prethodna vest „Ozbiljan je Tamiš, ne može sam da se pobedi“\nSledeća vest → Fener na rubu eliminacije!\nPeković: Vujošević je MORAO da ode...


Fatalni novogodišnji vatrometi u Kini - Sputnjik Srbija\nFatalni novogodišnji vatrometi u Kini\n22:55 05.02.2017 Preuzmite kraći link\nNajmanje 39 osoba je poginulo u eksplozijama i požarima širom Kine u proslavama Praznika proleća, kojim se obeležava Nova godina po lunarnom kineskom kalendaru.\nMinistarstvo javne bezbednosti Kine saopštilo je da je tokom sedmodnevnog novogodišnjeg slavlja u periodu od 27. januara do 2. februara širom zemlje registrovano ukupno 13.796 požara u kojima je život izgubilo najmanje 39 osoba.\nPolicija je ove godine pooštrila mere bezbednosti na trgovima, pa je broj požara znatno smanjen. Te mere su verovatno rezultirale time i da za skoro trećinu bude smanjen broj poginulih u požarima.\nPraznik proleća, kao najvažniji i najsvečaniji u Kini, simbolizuje početak Nove godine po kineskom lunarnom kalendaru, a istovremeno je i jedinstvena prilika za okupljanje porodica, što dovodi do velikih migracija i enormnih gužvi u saobraćaju.\nSpektakularni vatrometi kao simbolični način „teranja zlih duhova“ širom zemlje svake godine donesu i velike probleme vatrogasnim i drugim nadležnim službama.


Priroda totalitarizma u „Životinjskoj farmi“ – Klub 128\npredavač: Zoran Paunović\nCiklus Distopijski književni klasici zatvoren je predavanjem prof. dr Zorana Paunovića, redovnog profesora na Katedri za anglistiku Filološkog fakulteta u Beogradu i Filozofskog fakulteta u Novom Sadu, održanim 1. juna 2016. godine pod nazivom „Priroda totalitarizma u Životinjskoj farmi“.\nKako na samom početku profesor ističe, iako su mnogi verovatno očekivali predavanje posvećeno Orvelovoj 1984., odabran je roman Životinjska farma, iz razloga što nam je taj roman, prema njegovom mišljenju, aktuelniji, budući da stepen totalitarizma iz 1984. ipak nismo još uvek dostigli. Samo predavanje predstavljalo je svojevrstan hod od konkretnog ka univerzalnom, od analize kritike boljševičkog režima u romanu do analize demistifikacije prirode totalitarizma kao takvog. Ideja je bila da se, polazeći od osnovne piščeve namere pri pisanju romana – a to je svakako razračunavanje sa sistemom koji je isprva prihvatio, a kasnije se u njega gorko razočarao – izađe iz tih okvira, i ukaže na ono što Orvel možda nije imao na umu dok je pisao svoj roman, a što bez sumnje čitaocu danas mnogo više govori o svetu u kojem živi.\nTo je postignuto isticanjem nekolikih primera iz romana, i kasnije njihovim uopštavanjem, poput naširoko prihvaćenih paralela likova iz romana sa istorijskim ličnostima koje se vezuju za (pretežno boljševičku) marksističku tradiciju, te isticanjem mehanizama kojima se svinje u romanu (koje zavladaju nad ostalim životinjama) služe da bi održale svoju vlast, te ubedile ostatak životinja u opštost svojih zakonitosti. U tom smislu, kao važan i aktuelan primer navedena je čuvena tabla sa sedam zapovesti, među kojima je najvažnija (možda i najsavremenija?) ona koja glasi: „Sve životinje su jednake, samo su neke jednakije od drugih”. Podvučena je, naravno, i sudbina onih životinja koje su se pobunile protiv ovakvog funkcionisanja života na farmi.\nU svom izlaganju, profesor Paunović nije prezao ni od povremenih aluzija na savremenu, dnevnopolitičku situaciju u Srbiji, čime je nekoliko puta nasmejao slušaoce i slušateljke. Toga je, ipak, bilo taman u onoj meri u kojoj je došlo kao „šlag na tortu” i nikako nije prelazilo granicu dobrog ukusa.\nPredavanje je ovoga puta održano u Sali 11 Filološkog fakulteta, i ponovo je bilo dobro posećeno. Usled ograničenja terminom, nažalost nije bilo vremena za diskusiju.\nDistopijski književni klasiciDžordž OrveltotalitarizamŽivotinjska farmaZoran Paunović


Košarkašice i vaterpolisti otputovali u Rio sa visokim ambicijama\nKošarkašice Srbije i aktuelne prvakinje Evrope ispratio je prvi čovek Saveza Dragan Đilas i poželeo im uspeh u Brazilu.\n„Sreća sam što sam deo olimpijskog tima naše zemlje, ali i veoma ponosna što u košarci imamo dve selekcije u Riju. Potrudićemo se da savladamo jače od nas, ako nam se ukaže prilika… Olimpijske igre su pravo mesto za to“, rekla je selektor Marina Maljković na konferenciji za medije na aerodromu Nikola Tesla.\nKošarkašice Srbije igraće u B grupi sa Kanadom, SAD, Senegalom, Kinom i ŠPanijom, sa kojom se sastaju 7. avgusta.\nIstovremeno, selektor vaterpolista Srbije Dejan Savić najavio je pohod na osvajanje zlatne medalje.\n„San svakog sportiste su učešće u Riju, ali naša tradicija u vaterpolu je da uvek idemo na osvajanje medalja. Ne idemo samo da učestvujemo, već da pobedimo“, poručio je Savić.\nŠampioni Evrope i sveta takmičiće se u grupi A sa Grčkom, Brazilom, Australijom, Japanom i Mađarskom, sa kojom igraju prvi duel 6. avgusta.\nŠta me gledaš, šta više hoćeš od mene? Pogledajte svađu Vavrinke i Conge (video)Zašto u 34. godini nemate decu? Hrvatska teniserka šokirana pitanjima novinara (video)Zimonjić odlučio: Đoković predvodi Srbiju!Švajcarski derbi u polufinalu Australijan opena!Smrt jednog navijača Zvezde spasila život drugom "deliji", evo i kako!Federer bez problema do polufinala u MelburnuDanilović eliminisana u dublu u MelburnuAlžir bez selektora posle debakla na Kupu afričkih nacija (video)Iznenadjujući porazi Klivlenda i Golden Stejta, Marjanović bez minuta (VIDEO)Rakitić: Voleo bih da završim karijeru u Barseloni


NOVA ISTRAŽIVANJA: 35 odsto stanovništva imuno na Kovid-19? - Srbija UŽIVO\nNOVA ISTRAŽIVANJA: 35 odsto stanovništva imuno na Kovid-19?\nImunitet na kovid-19 ima oko 35 odsto stanovništva Republike Srpske, pokazalo je serološko ispitivanje sprovedeno na 1.700 uzoraka\nNa Medicinskom fakultetu u Banjaluci i Foči uporedo su sprovodili i anketu stanovništva, a nakon analiziranja podataka, krajem sedmice, znaće se novi detalji i procenti o onima koji su preboleli virus, prenose banjalučke “Nezavisne novine“.\nZa mesec dana kreće drugi krug testiranja, a očekuje se da će broj osoba koje su stekle imunitet biti još veći, navodi list.\nPOVEZANE TEME35 odsto stanovništvaAnketaBosnaImunitetIstraživanjeKoronaRegion\nBRUKA I SRAMOTA! Varala ljude da ima rak, prikupila velike pare a kada se saznalo na šta, ljudi su pobesneli\nJEZIV SLUČAJ MAJKE 18 DECE zaprepastio je ceo Balkan


Obeleženo 69 godina rada Namenske industrije u okviru “Prve petoletke” – KRUŠEVAC.LINK\nOvde si trenutno: Home / DRUŠTVO / Obeleženo 69 godina rada Namenske industrije u okviru “Prve petoletke”\nObeleženo 69 godina rada Namenske industrije u okviru “Prve petoletke”\nJuče je u Trsteniku, jedna od najvažnijih fabrika srpske Namenske industrije, PPT “Namenska”, proslavila 69 godina uspešnog rada i postojanja. Svečanosti su prisustvovali gradonačelnik Jasmina Palurović i predsednik Skupštine grada Živojin Miloradović.\nGeneralni direktor Anđelka Atanasković, pozdravljajući prisutne goste upoznala ih je sa dosadašnjim radom preduzeća i budućim planovima. „Aktuelni menadžment preduzeća u saradnji sa Vladom Republike Srbije i resornim ministarstvom učiniće sve da povećamo obim proizvodnje i krenemo sa novim proizvodima, kao i da izađemo na što veći broj stranih tržišta. Nama je od neprocenjivog značaja bila pomoć Vlade Srbije, koja nam je kroz podsticajna sredstva izdvojila 3,5 miliona evra. Mi smo iz sopstevnih sredstava renovirali Halu zašta smo izdvojili pola miliona evra, tako da sada imamo sve uslove za dalju proizvodnju i njeno proširenje“.\nPrema rečima ministra odbrane Aleksandra Vulina, Vlada Srbije će i u narednom periodu uticati na dalji razvoj namenske industrije, jer je to značajan nosilac razvoja i spoljno-trgovinskog poslovanja. „Pre 4 godine, malo je ljudi imalo poverenja u obnovu i razvoj ove firme. Tadašnji ministar odbrane Bratislav Gašić i predsednik Vlade Srbije Aleksandar Vučić su doneli odluku da se ovde nastavi sa razvojem i osavremenjavanjem ovog preduzeća. Danas su rezultati takve odluke veoma vidljivi i pokazatelj su da imamo vredne i stručne radnike, kao i dobar menadžment“.\nOvo je bila prilika da se uruče prigodne nagrade najboljim radnicima, poslovnim partnerima i kooperatnima, koji su dali svoj maksimalni doprinos i doprineli celokupnom rezultatu poslovanja.\nMinistar Vulin i direktor Atanasković otvorili su rekonstruisanu halu, gde su svi gosti mogli da se upoznaju sa delom proizvodnog programa ovog preduzeća.\nOvo preduzeće zapošljava oko 600 radnika.\nTag Jasmina Palurović Namenska industrija Trstenik


Počela druga faza zajedničkog programa Vijeća Evrope i EU ‘Horizontal Facility’ – Dnevni list\nPočela druga faza zajedničkog programa Vijeća Evrope i EU ‘Horizontal Facility’\n9 listopada, 2019 9 listopada, 2019 Dnevni list\nViše od 200 učesnika okupilo se danas na regionalnoj konferenciji u Skoplju kojom je ozvaničen početak druge faze zajedničkog programa Evropske unije i Vijeća Evrope “Horizontal Facility za Zapadni Balkan i Tursku II”, vrijedne 41 milion eura.\nEU i Vijeće Evrope na ovaj način nastavljaju podršku reformama iz oblasti ljudskih prava, demokratije i vladavine prava u regionu zapadnog Balkana i Turske. Druga faza ovog programa trajat će do 2022. godine i obuhvatit će šire teme, uključujući po prvi put temu slobode izražavanja i slobode medija.\nKonferenciju je otvorio ministar vanjskih poslova Sjeverne Makedonije Nikola Dimitrov, koji je ukazao na značaj ovog programa jer zemljama zapadnog Balkana i Turkoj pruža konkretnu podršku reformskim procesima u ključnim oblastima koji su nužni za napredovanje prema EU i usvajanje evropskih standarda.\nOn smatra važnim ojačanu regionalnu dimenziju ovo programa što je, ističe, dodatna prilika za razmjenu iskustava i regionalnu ekspertizu.\n-Važno je da se ovaj program nadoveže na uspješnu provedbu prve faze i da poboljša kvalitet građana zemalja regiona – poručio je šef diplomatije Sjeverne Makedonije.\nDirektorica Generalnog programskog direktorata Vijeća Evrope Verena Taylor naglašava da je EU i Vijeću Evrope stalo do regiona zapadnog Balkana zbog čega su u okviru ovog programa udruženi najbolji instrumenti kako bi se podržale reforme i usvajanje evropskih standarda.\nPojašnjava da je nastavak programa nadogradnja na rezultate prve faze koja je provedena od 2016. do 2019. godine.\n-Regionalna saradnja je ojačana u drugoj fazi, što će program i rezultate činiti vidljivijim – naglasila je.\nPodršku provedbi druge faze programa “Horizontal Facility” dao je i šef Odsjeka Evropske komisije za regionalnu saradnja i programe na zapadni Balkan Colin Wolfe, kazavši da je za svaku državu korisnicu urađena nadogradnja planova i aktivnosti.\nPotcrtao je da je svaka od ovih oblasti kojima se bavi druga faza ključna za sve aspekte života građana te je stoga stavljen fokus na mobilizaciju eksperata i izgradnju kapaciteta, kao i povećan broj akcija koje treba provesti.\nProgram će biti fokusiran na četiri teme – provođenje pravde, suzbijanje korupcije, privrednog i organizovanog kriminala, sprečavanje diskriminacije i zaštitu prava osjetljivih grupa, kao i slobodu medija.\nU prvoj fazi kroz Horizontal Facility su zabilježeni značajni rezultati – poboljšan je zatvorski sistem i prava osuđenika, izgrađena su tolerantnija školska okruženja i ojačani antikoruptivni zakoni i mjere. Ovaj program je također podržao efikasnost pravosudnih sistema korisnica i omogućio više jednakih mogućnosti za pripadnike i pripadnice osjetljivih grupa.\nU naredne tri godine, program će se baviti ostalim izazovima u spomenute četiri oblasti, kroz fleksibilan mehanizam koji omogućava institucijama korisnicima da postupaju u skladu sa preporukama savjetodavnih i nadzornih tijela Vijeća Evrope.\nNaročito važna će biti razmjena iskustava i uspješnih praksi za prevazilaženje izazova zajedničkih za sve aktere na zapadnom Balkanu i za Tursku.\nHorizontal Facility za Zapadni Balkan i Tursku (Horizontal Facility II) 2019-2022 je zajednička inicijativa Evropske unije i Vijeća Evrope, pokrenuta radi saradnje s regionom zapadnog Balkana i Turskom. Ovaj program podržava prilagođene reformske procese o kojima su postignuti dogovori s institucijama, u skladu sa relevantnim preporukama tijela Vijeća Evrope nadležnih za nadzor i savjetovanje iz oblasti ljudskih prava, vladavine prava i demokratije.\n← Previous Balkansko prvenstvo u planinarskoj orijentaciji na Igmanu i Bjelašnici\nHoće li vlasti RS-a izmijeniti trasu koji prolazi kroz sela hrvatskih povratnika? Next →


Redžepi: Cilj spajanje sa Kosovom - Politika - Dnevni list Danas\nPočetna » Politika » Redžepi: Cilj spajanje sa Kosovom\nRedžepi: Cilj spajanje sa Kosovom\nOdbornik Demokratske partije Albanaca Pajtim Redžepi od danas nije u odborničkoj grupi te stranke i podržavaće ubuduće lokalnu vlast u Preševu koju predvodi Šćiprim Arifi, predsednik opštine.\n0Piše: Fonet 02. februara 2019. 20.57 Izmenjeno: 22.54\nOvo je Redžepi i zvanično potvrdio na svom fejsbuk nalogu.\nOn je napisao da će biti samostalni odbornik ali da će „u vreme kada u Preševu treba da se pronađe zajednički jezik da bi se postigli naši ciljevi i ulazak u Republiku Kosovo“.\nRedžepi je ocenio i da, iz tog razloga, ne bi bilo dobro da se u oštinu Preševo ponovo uvedu privremene mere zbog nedostatka većine u lokalnoj Skupštini opštine.\n„Kao odbornik u Skupštini opštine Preševo, da bi sprečio političku blokadu , podržaću lokalnu vlast da završi svoj četvorogodišnji mandate“, napisao je Redžepi i dodao da će, kao nezavisni odbornik, podržati “ program Alternative za promene i predsednika te stranke I opštine Šćiprima Arifija.\nOtkad je odbornica Alterenative za promene u Skupštini opštine Preševo Fetanete Mehmedi 17. januara obavestila organe Skupštine opštine da će ubuduće nastupati kao samostalna odbornica, u Preševu je počela intenzivna politička borba za formiranje većine u toj opštini. Borba se vodila i u lokalnim medijima i na društvenim mrežama. U ovom trenutku se čini da, bar za sada , većinu opet ima koalicija koju čine Alternativa za promene, Reforma za promene Demokratske partije Albanaca I Srpska lista.\nU opoziciji su Partija demokratskog delovanja, Demokratska partija Albanaca I Demokratska unija doline. Opozicione stranke tvrde da se „još ništa ne zna “ oko većine u Skupštini opštine Preševo.


GREENTECH DOBIO NAGRADU REGIONALNI BIZNIS PARTNER\npetak, 24 jun 2011 10:14\nRegionalne nagrade Biznis partner 23. juna 2011. su u Beogradu uručene predstavnicima 44 kompanije iz Srbije i regiona, Nagrade je po 17. put dodelila kompanija Mas medija internešenel pod sloganom "U biznisu kao i u životu najvažniji je partner". Nagrade su kompanijama uručene u četiri kategorije, odnosno za regionalnog biznis partnera, specijalne nagrade, medija biznis partner i biznis partner 2011. godine.\nZa regionalne biznis partnere odabrane su po jedna kompanija iz zemalja u regionu - Metal cinkara iz Slovenije, Atlantik grupa iz Hrvatske, MOL grup iz Mađarske, Grintek iz Rumunije, Asbisc enterprajzis sa Kipra, Bekto - precisa iz Bosne i Hercegovine i Aerodrom iz Crne Gore.\nNagradu u ime preduzeća Greentech je primo direktor Greentecha Srbija, Mihal Mateski koji se tom prilikom zahvalio na ovom značajnom priznanju: - Posle 6 godina poslovanja Grinteka Srbija slobodno možemo da kažemo da smo lideri na domaćem tržištu kada je reciklaža PET boca u pitanju. Drago nam je da je naša aktivnost u Srbiji prepoznata kao značajna i da je upravo Greentech ocenjen od strane stručnog žirija kao najuspešnija rumunska investicija u Srbiji. Ovo laskavo priznanje regionalni Biznis partner je za nas podstrek da delatnost svoje kompanije u Srbiji, ali i čitave GREEN grupe unapređujemo i dalje.-\nPojedinačnu nagradu "Biznis ličnost 2011." je dobio predsednik koncerna "Farmakom MB" Miroslav Bogićević. Nagrade Biznis partneri 2011. dobilo je 28 kompanija, među kojima su Institut za proučavanje lekovitog bilja Josif Pančić, Unika osiguranje, Elektrovojvodina i Republički zavod za statistiku.\nDirektor Mas medija internešenel Milivoje Radovanović je rekao da su ambicije te kompanije da se sledeće godine nagrađivanje kompanija sa kojima se sarađuje proširi i na zemlje centralne Evrope. Mas medija internešenel je jedna od vodećih kompanija u oblasti razmena poslovnih informacija i tržišnih komunikacija. Nagrade su uručene u beogradskom hotelu Kontinental.


MINISTAR VULIN OŠTRO REAGOVAO: Ambasador Skot je u svojoj bahatosti zaboravio da Srbija nije kolonija i da ne može da gazi njeno dostojanstvo, Kosovo jeste takozvano! • HAPPYTV.RS\nMINISTAR VULIN OŠTRO REAGOVAO: Ambasador Skot je u svojoj bahatosti zaboravio da Srbija nije kolonija i da ne može da gazi njeno dostojanstvo, Kosovo jeste takozvano!\nMinistar odbrane Aleksadar Vulin je povodom izjave američkog ambasadora da je Kosovo "nezavisna država", rekao da je Kajl Skot, "u svojoj bahatosti, zaboravio da Srbija nije kolonija i da ne može da gazi njeno dostojanstvo".\n- Ambasador Skot je, u svojoj bahatosti, zaboravio da Srbija nije kolonija i da ne može da gazi njeno dostojanstvo. A da Kosovo jeste takozvano i da nije država govori i činjenica da nije članica UN. Ili je, možda, ambasador Skot počeo da govori i misli i u ime Ujedinjenih nacija. Za takvu bahatost naš narod kaže - što je tikva praznija to je bezobraznija - rekao je ministar Vulin.


Lazanski: Novi detalji o Markalama i Srebrenici tope stereotipe srpske krivice | Banjaluka.net\nVojno-politički analitičar Miroslav Lazanski izjavio je Srni da je stereotip o Srbima kao dominantnim krivcima za rat u BiH jak, ali da se on “lagano topi” nakon presude prvom predsjedniku Republike Srpske Radovanu Karadžiću i novim detaljima koji su izrečeni o Srebrenici i Markalama.\n-Sudija Melvik Berd, koji je izdvojio mišljenje u Tribunalu da su Bošnjaci sami gađali Markale i da Karadžić nije kriv za to je samo jedno u nizu mišljenja koje govori u prilog tome da iza zločina ne stoje Srbi- napomenuo je Lazanski.\nOn je podsjetio da je ukrajinski oficir, koji je odmah nakon granate došao na mjesto zločina, konstatovao da “nešto nije u redu”, a da su izvještaj i stručno mišljenje o Markalama stajali zatvoreni u ladici /tadašnjeg generalnog sekretara UN/Butrosa Galija i da ga nisu vidjeli stalni članovi Savjeta bezbjednosti UN.\n-U večeri nakon granatiranja Markala francuski TV kanal `Prva` je u svom prvom izveštaju javila da su muslimani, po svemu sudeći, gađali po svojim ljudima, ali je taj izveštaj posle povučen. I francuski premijer tog vremena dao je izjavu da je reč o nameštaljci i da nije slučaj da su Srbi bombardovali sarajevske civile- rekao je Lazanski.\nPrema njegovim riječima, indikativno je i to što je američka kompanija MPRI, koja je organizovala ratove od Hrvatske do Kosmeta, posjedovala preciznu maketu sarajevskih Markala. Lazanski je istakao da nijedna komisija do sada nije utvrdila da je projektil koji je ubio civile na sarajevskoj pijaci doletio sa srpskih položaja.\n-Ta mina je bila potrebna. Markale su bile potrebne da bi se direktno zabranilo letenje srpske avijacije iznad BiH- smatra Lazanski.\n-Svakako žalimo civilne žrtve i svaki zločin je za osudu, ali mislim da se uloga grada Sarajeva kao vojnog garnizona zanemaruje- istakao je Lazanski.\n-Još uvijek je taj stereotip o Srbima kao krivcima jak, ali se legano topi. Vidite šta je pisao bečki `Standard` o Srebrenici prekjuče. O Srebrenici i onom što se tamo dešavalo na objektivniji način pisali su ovih dana i neki švedski, pa čak i jedan japanski list- rekao je Lazanski.\n-Najisplativija uloga u tragičnom ratu u BiH je pozicija žrtve. Kada uzmete poziciju žrtve, kao što je to učinila muslimanska strana, onda vam je sve dozvoljeno. Ne kažem da oni nisu nastradali, ali kada uzmete ukupan broj nastradalih u BiH, onda procentualno broj stradalih Bošnjaka odgovara njihovoj zastupljenosti u prijeratnom broju stanovnika- zaključio je Lazanski.


SaharTV - Iranski predsjednik Hasan Rouhani rekao je da je Iran otkrio novo naftno polje koje ima 53 milijarde barela sirove nafte u pokrajini Huzestan.\nKuvajt analizira iranski plan za sigurnost u Perzijskom zaljevu\nSaharTV - Kuvajtski diplomata rekao je da njegova zemlja razmatra iranski plan o sigurnosti u Perzijskom zaljevu, nazvan HOPE.\nPokret nesvrstanih može neutralisati uticaj američkih sankcija\nOct 26, 2019 09:18\nSaharTV - Iranski predsjednik Hasan Rouhani osudio je Sjedinjene Američke Države zbog dominacije međunarodnim monetarnim sistemom i zloupotrebe dolara i rekao da je Pokret nesvrstanih u mogućnosti da se suprotstavi nezakonskim američkim sankcijama.\nPropali američki pokušaji da izolira Iran\nSaharTV - Iranski predsjednik Hasan Rouhani je rekao da su pokušaji Sjedinjenih Američkih Država da nanese udarac iranskom globalnom položaju i da ga izolira doživjeli poraz.\nRuhani: Iran je napredovao u različitim naučnim područjima\nDanas je predsjednik IR Iran na svečanosti povodom početka nove školske godine na univerzitetima i istraživačkim centrima u Iranu izjavio: Iran je napredovao u različitim naukama. Unatoč problemima koje je Iran imao tokom 40 proteklih godina, između ostalih, rat i ekonomske pritiske, univerziteti u našoj zemlji dobro su obavljali svoju dužnost i misiju.